پارێزگاری هەولێر بەوەکالەت ئەو چێشتخانەیەی بەسەرکردەوە کە به‌ره‌به‌یانی ئەمڕۆ هێرشیکرایە سەر، ناوبراو به‌ڵێنیدا كه ئه‌و تاوانبارانه‌ی ته‌قه‌یان له‌چێشتخانه‌كه كردووه بەزوترینکات دەستگیر دەکرێن.\nئاوێنه: دوای ئەوەی کاتژمێر 2:30 خولەکی بەرەبەیانی ئەمڕۆ هەینی، لەشاری هەولێر چوار کەس بەهۆی نەمانی خواردن، بەچەکەوە هەڵیانکوتایە سەر سەروپێخانەو چێشتخانەی ساماڵ‌و چێشتخانەکەو چەند چێشتخانەیەکی تەنیشتیان دایە بەر دەستڕێژی گوللە، هێمن قادر، پارێزگاری هەولێر بەوەکالەت، بەیاوەری نەبەز عەبدولحەمید، قائمقامی ناوەند، شوێنی ڕوداوەکەی بەسەر کردەوە.\nلەبەسەرکردنەوەکەیدا پارێزگاری هەولێر بەوەکالەت، دڵنیایی دایە خاوەنی چێشخانەکان و کرێکاران و سەرجەم ئەو کاسبکارانەی لەو شوێنەداکاردەکەن، کە تاوانباران و دەرچووان لەیاسا بەزوترینکات دەستگیر دەکرێن و ڕێکاری یاساییان لەبەرامبەردا دەگیرێتەبەر.\nڕاشیگەیاند، "وەک پارێزگای هەولێر بەهیچ شیوەیەک ڕێگە نادەین ئەو تاونبارانە لەدەست یاسا ڕزگاریان بێت کە بەم شێوەیە هەڵبکوتنە سەر ماڵ و موڵکی خەڵک و ئارامی و ئاسایشی شار بشوێنن و دەستدرێژی بکەنە سەر کاسبکاران، دڵنیابن هێزەکانمان لەئاسایش و پۆلیس دەستکراوەکردووە لەئیجرائات وەرگرتن و دەستگیرکردنی تاوانباران لەزووترین كاتدا، هەرچی بە ئێمەش بکرێت بۆ هاوکاری و پاڵپشتیتان وەک پارێزگای هەولێر ئامادەین".\nبه‌هۆی دەستڕێژی گوللەی چه‌كداره‌كانه‌وه زەرەو زیانێکی ماددی زۆر بەر چێشتخانەکەو دوو چێشتخانەی دیکەو چایخانەیەک كه‌وتووه.


رۆژی ١٠ی خاكەلێوە ئەو ڕۆژەیە كە لەساڵی ١٣٢٦ی هەتاوی، پێشەوا قازی محەممەد سەرۆك كۆماری كوردستان و حەمە حسین خانی سەیفی قازی و ئەبولقاسمی سەیفی قازی لەدوای مەحكوم بوونیان بە ئێعدام لە دوو دادگای فەرمایشیدا ،بە دەستی رژیمی دژ بە كوردی پاشایەتی لە مەیدانی چوارچرای شاری مەهاباد لە سێدارە دران.\nلەسێدارە دانی پێشەوا قازیی محەممەد لەو رۆژە دا خەسارەتێكی گەورەی لە بزووتنەوەی رزگاریخوازانەی نەتەوەكەمان دا و خەم و كۆستێكی مەزنیشی لە ناو دڵی هەموو تاكێكی....\nخاوەن هەستی كورد دروست كرد. لە سێدارەدانی قازی محەممەد لەگەڵ ئەوەی تاوانێكی گەورە بوو بەرانبەر بە گەلی كورد و شەهادەتی ئەو رێبەر و كەسایەتیە دەگمەنەی كورد هەرگیز لەبیر دانیشتوانی كوردستان ناچێ، هاوكات كۆتایی هاتن بە ئەزموونی سەركەوتووانەی كۆماری كوردستانیش بوو، ئەو كۆمارەی بۆ ماوەی 11 مانگ دەسەڵاتی ئیداریی و بەرێوەبەریی ناوچەكانی سەر بە كۆماری لە دەست دابوو و ببوو بە هیواو هومێدی هەموو كوردێكی ئازادیخواز لەسەرتاسەری كوردستاندا.\nئەوەی جێگەی فەخر و شانازییە بۆ گشت كوردێك ئازایەتی و نەبەردی قازیی محەممەد لەماوەی دەسەڵاتی كۆمار و بە تایبەتیش لە كاتی مانەوەی لە سیاچاڵەكانی رژیمی شا بوو كە زۆر قارەمانانە لە بەرانبەر شكەنجەو هەرەشەی جەللادەكاندا وێستایەوەو بە مقاومەتی نەبەزانەی رێگەی نەدا تا وەك تاوانبارێك هەلسوكەوتی لەگەڵ بكەن، بەڵكو ئەو دوایین دەرفەتەشی بۆ مەحكووم كردنی قازیی و بێدادگاكانی رژیمی شا و داكۆكی كردن لە مافە رەواكانی گەلی كورد بەكار هێنا، بە جۆرێك كە رۆژنامەوانە خارجیەكانی ئامادە لە بیدادگاكانی تووشی سەرسوورمان كردبوو.\nبەڵی پێشەوای نەمر دوایین هەوڵ و تێكۆشانیشی بۆ خزمەت گەیاندن بەبزووتنەوەی رەوای كورد تەرخان كردو بە نووسینی وەسیەتنامەیێكی پڕ نێوەرۆك چەندین پەیام و رێنوێنی گرینگی بۆ گەلەكەی بە جێ هێشت ، كە لە ناویاندا دەتوانین ئاماژە بە پێداگریی لەسەر یەكریزیی و تەبایی نێوان رۆڵەكانی كوردستان بكەین كە پێشەوای نەمر بە شێوەییكی دیارو تایبەتەوە باسی لێوە دەكات.\nپێشەوا ئەركی خۆی بە جێ گەیاندو و دەینی خۆی لەراست خاك و گەلەكەی تا دوا هەناسە بە جێهێنا و هەروەك خۆشی دەفەرمووێ خەباتی گەلی كورد بە كوشتن و لە سێدارەدانی قازی محەممەد كۆتایی پێنایە، ئەمرۆ دەبینین كە رۆڵەكانی كوردستان لەسەر تێكۆشان لە پێناو دەستەبەركردنی مافەكانی كورد بەردەوامن و و بە خۆشیەوە بزووتنەوەكەمان بە تێپەراندنی قۆناغی گەلێك حەستەم و دژوار توانیوەیەتی پێگەیێكی شیاو وەدەست بهێنێ و مۆمی خەبات بە داگیرساویی بهێلیتەوە. هەر چەند پێویستە زیاتر لەوە هەوڵ بدرێ و لەگەڵ ئەوەش دا وەسیەتنامەی پێشەوا بكرێتە چۆڵەچرای رووناككەرەوەی رێی خەباتمان و ئەزموون و رێنوێنیەكانی كارییان پێ بكرێت.\nلە ساڵیادی لە سێدارەدان و شەهادەتی پێشەوا قازی محەممەد و هاورێیانی سڵاو و درود دەنێرین بۆ روحی پاكی ئەو شەهیدانە و سەرجەم شەهیدانی كوردستان و هیوادارین خوێنی پێشەوا و هەموو شەهیدانمان لە ئاكامی تێكۆشان و خەباتی رۆڵەكانی كورد بە ئاكام بگات و ئازادی ورزگاری و روخانی رژیمی دیكتاتۆری ئاخوندی بێتە دی.\n10ی خاكەلێوەی 1394\nڕێکه‌وت: 2015-03-30 18:14:31\nبه‌شی ( راگەێندراوی سازمانی خەبات ی كوردستان لە یادی 68 ساڵەی ئیعدامی پێشەوا قازی محەممەد و هاورێیانی )


جه‌و گۆڕینێك ژیانی نه‌شمیلی گۆڕی\nجه‌و گۆڕینێك ژیانی نه‌شمیلی گۆڕی   4/8/2017\nهه‌ناسه قووڵه‌كانی نه‌شمیل له‌ناخێكی حه‌زینه‌وه ده‌هاته ده‌ر. نه‌شمیل ته‌مه‌نی له‌ساڵی بێهوایی نزیكبووه‌ته‌وه، خۆزگه بۆ هه‌بوونی ماڵێكی خنجیلانه‌و مێردێك ده‌خوازێ..\nئه‌و خۆزگه‌یه‌ی نه‌شمیل ورده ورده به‌ره‌و كزی ده‌ڕوات، چونكه وه‌كخۆی ده‌ڵێ: «ئه‌گه‌ر ئه‌مساڵ شوو نه‌كه‌م، ئیتر ته‌مه‌نی منداڵبوون نابینمه‌وه».\nهه‌ر ڕۆژێك نه‌شمیل ده‌نگ‌و باسی خواردنه‌وه‌ی شه‌كراوی هاوڕییه‌كی ده‌بیستێ ئیتر بۆ ئه‌م ده‌بێته تاڵاو و ده‌چێته‌وه نێو پێخه‌فی یاده‌وه‌رییه‌كانی‌و مات‌و بێده‌نگی دایده‌گرێ، وه‌ك كچێكی مۆمیاكراوی لێدێ‌و گوێ بۆ ته‌مه‌نی نائومێدی خۆی هه‌ڵده‌خات. بێئومیدی ڕه‌نگ‌و ڕووخساری نه‌شمیلی به ته‌واوی گۆریوه، له‌ئێستادا وه‌ك جاران نه گرنگی به‌خۆی ده‌داو نه ده‌گه‌ڕێ بۆ بۆن‌و نه ده‌یه‌وێ جارێكی تر هه‌واڵی جوانكردنی قژ و كه‌لوپه‌لی جوانكاری ببیستێ.\nپێشتر نه‌شمیل به‌ده‌یانجار ڕه‌نگی قژی به هه‌موو جۆره بۆیاخه‌كان ده‌گۆڕی‌و عه‌ده‌سه‌ی ده‌كرده چاو و جوانترین جلی له‌به‌رده‌م كوڕانی گه‌ڕه‌ك ده‌كرده به‌رو جوانترین وێنه‌ی فۆتۆگرافی خۆیشی له‌ئه‌كاونته‌كه‌ی پۆست ده‌كرد، به‌ڵام كه‌س له‌ده‌رگای به‌ختی نه‌دا، ئه‌گه‌ر لێیشی بدایه ئه‌و نه‌یده‌وێرا شوو بكات، چونكه وه‌كخۆی وتی: باجی هه‌ڵه‌ی دڵسافی‌و خۆشباوه‌ڕی خۆم‌و هه‌لپه‌رستی كوڕێك ده‌ده‌م.\nژیان بۆ ئه‌و دووباره‌یه‌و هه‌ر له‌گه‌ڵ دایك و باوكه به‌ساڵاچووه‌كه‌یدا چه‌ندین یادگاری ڕۆژانی گه‌نجی به‌جێهێشتووه. له ڕۆژانی جه‌ژندا حوزن سه‌رتاپا جه‌سته‌و ڕووی نه‌شمیل ده‌گرێ‌و له‌ژووره‌وه ده‌خزێ‌و نایه‌وێ خه‌ڵك ببینێت.\nباجی هه‌ڵه‌یه‌ك ده‌دا\nتاوانی نه‌شمیل ته‌نیا ئه‌وه بوو، كه له‌قۆناغی گه‌نجیدا كه‌وتۆته هه‌ڵه‌یه‌كه‌وه، به‌ڵام كه‌س درك به‌م ڕاستیه ناكات، تا ئێستایش نه‌یوێراوه ئه‌و ڕووداوه‌ی كه به‌سه‌ریدا هاتووه لای نزیكترین كه‌سی خۆی، كه دایكی‌و كه‌سه نزیكه‌كانیه‌تی باس بكات، ئه‌م دۆخه بۆ ئه‌و بووه‌ته هۆی دروستبوونی بارێكی ده‌روونی خراپ.\nدڵسافی‌و خۆشباوه‌ڕی نه‌شمیل تووشی كه‌تنێكی كرد كه ده‌ربازبوونی قورسه. خه‌م له‌وه ده‌خوات كه كوڕه‌كه بسكه‌ی سمێڵی دێ .\nكه‌تنه‌كه چی بوو؟\nنه‌شمیل ئه‌و ڕۆژه ته‌مه‌نی 22 ساڵ ده‌بێت، له خوێندن دواكه‌وتبوو، ده‌چێته دوا قۆناغی ئاماده‌یی بازرگانی ئێواران.\nله‌وێ وه‌ك هه‌موو كچه‌كانی هاوڕێی په‌یوه‌ندی له‌گه‌ڵ كوڕێكدا ده‌به‌ستێ. په‌یوه‌ندیه‌كه تا ساڵێك هه‌ر له‌چوارچێوه‌یه‌كی ئاسایدا ده‌بێت. ته‌نیا بینین و نامه گۆڕینه‌وه‌و قسه. دوای ساڵێك كوڕه پێی لێده‌كاته كه‌وش‌و به‌نه‌شمیل ده‌ڵێ، باشه تۆ خۆ تازه هه‌ر ده‌بیته ژنی من بۆچی نایه‌ت بچینه ده‌ره‌وه‌و جه‌وێك بگۆڕین؟ ئه‌م جه‌و گۆڕینه بۆ نه‌شمیل ده‌بێته گۆڕینی سه‌رتاپای ژیانی‌و چه‌ندین ساڵه هه‌ناسه‌ی پێ هه‌ڵده‌كێشێ.\nنه‌شمیل له‌به‌رده‌م وته بریقه داره‌كانی خۆشه‌ویسته‌كه‌یدا وه‌ك كێچ هه‌ڵده‌له‌رزێ. تاسه‌رئه‌نجام هه‌موو متمانه‌یه‌كی پێده‌به‌خشێ‌و دواین ڕۆژی تاقیكردنه‌وه‌كانی نه‌شمیل، كوڕه ده‌یباته ماڵی خۆیان، چونكه ئه‌و ڕۆژه ماڵی باوكی كوڕه ده‌چنه باخه‌كه‌یان‌و ده‌عوه‌تیان بۆ خزمێكیان كردووه كه له‌ده‌ره‌وه هاتۆته‌وه. له‌ماڵی كوڕه هه‌موو جۆره په‌یوه‌ندیه‌ك له‌نێوانیان ڕووده‌دا، تا كار له‌كار ده‌ترازێنێت‌و ده‌یهێنێته‌وه بۆ ماڵه‌وه. به‌ڵام نه‌شمیل هه‌ر له‌نێو سه‌یاره‌كه‌دا داوا له خۆشه‌وسته‌كه ده‌كات تا زووه بێته ماڵیان‌و ماره‌ی بكات‌و متمانه‌كه‌ی نه‌دۆڕێنێت.\nهه‌ر كه نه‌شمیلی خۆشباوه‌ڕ له خۆشه‌ویسته‌كه‌ی جیاده‌بێته‌وه، دوای ئه‌وه خۆشه‌ویسته‌كه‌ی سیمكارته‌كه ده‌شكێنێ، ئیتر لێره‌وه نه‌شمیل ده‌كه‌وێته نێو ژیانی دوو ترس: ترسی بوونی منداڵ‌و ترسی داهاتوو كه چیتر ناتوانێ خێزان پێكه‌وه بنێت، چونكه له‌كاتی په‌یوه‌ندیه‌كه‌دا هه‌ستی به گه‌رمیه‌ك له‌نێو ڕانیدا كردووه، زۆر به‌قه‌ناعه‌ته‌وه ده‌ڵێت: په‌رده‌ی كچێنیم دڕاوه.\nلێره‌وه ده‌م‌و چاو و ڕووخساری نه‌شمیل به‌ته‌واوی ده‌گۆڕێت، هه‌میشه له دڵه‌ڕاوكی‌و ترسدا ده‌ژی. ته‌نانه‌ت له‌ماڵیشه‌وه هه‌ستی پێده‌كه‌ن، به‌ڵام به‌دایكی ده‌ڵێ: هۆكاره‌كه‌ی ده‌رنه‌چوونمه له‌مه‌كته‌ب.\nنه‌شمیل به‌ناچاری په‌یوه‌ندی به توێژه‌رێكی كۆمه‌ڵایه‌تیه‌وه ده‌كات دوای باسكردنی كێشه‌كه داوای هاوكاریی ده‌كات بۆ ده‌ربازبوون له‌و ته‌نگژه ده‌روونی‌و كۆمه‌ڵایه‌تیه. به هاوكاری توێژه‌ره‌كه نه‌شمیل ده‌نێردرێته لای پزیشكی ژنان‌و ده‌رده‌كه‌وێ كه په‌رده‌ی كچێنی نه‌شمیل به‌ته‌وای لا نه‌چووه، ته‌نیا ئه‌وه نه‌بێت كه ڕووشاوه‌و ئازار دراوه. ئه‌گه‌رچی ئه‌مه جێگه‌ی خۆشحاڵیه بۆ نه‌شمیل، به‌ڵام هه‌ر له‌مه‌راقدا ده‌مێنێته‌وه.\nهه‌ر چۆن بێت به‌ناونیشان‌و ڕه‌نگی سه‌یاره‌و ئه‌و وه‌سفانه‌ی نه‌شمیل بۆ توێژه‌ره‌كه‌ی ده‌كات باخه‌كه‌و شوێنی خۆشه‌ویسته‌كه‌شی ده‌دۆزنه‌وه، به‌ڵام كاتێك ده‌چن خۆشه‌ویسته‌كه‌ی نه‌شمیل ژنی هێنابوو. نه‌شمیل له پێناوی پاراستنی كه‌رامه‌تی بنه‌ماڵه‌كه‌یدا داو ده‌كات ئه‌گه‌ر سه‌ر به‌هه‌وێش بێت هه‌ر بیهێنێت ڕازییه. كوڕه‌كه زۆر ده‌پاڕێته‌وه كه ژنه‌كه‌ی ئه‌مه بزانێت ده‌تۆرێ‌و بۆ تا هه‌تایه حه‌یای ده‌چێت، به‌ڵام نكوڵی له ئیشه‌كه ناكات‌و ده‌ڵێ: چه‌ند پاره ئه‌ڵێن ئه‌یده‌م. چۆن چاره‌سه‌ری ده‌كه‌ن بیكه‌ن، به‌ڵام ژیانم لێ تێك مه‌ده‌ن.\nدوای بێئومێد بوون له كوڕه‌كه نه‌شمیل داوا له توێژه‌ركه‌ی ده‌كات كه هاوكاری بكات بۆ دۆزینه‌وه‌ی پیاوێك تا بۆ ماوه‌یه‌ك بیهێنێ ئیتر ئه‌گه‌ر ته‌ڵاقیشی بدا ئاساییه، چونكه ئه‌و كاته ئیتر نه‌شمیل وه‌كخۆی ده‌ڵێ: له‌و دێوه‌زمه‌یه‌ی شه‌وی په‌رده ناترسێ‌و له‌و دوودڵیه ڕزگاری ده‌بێت، به‌ڵام چۆن ئه‌و پیاوه بدۆزێته‌وه؟ نازانن. ئێستا له‌بیری ئه‌وه‌دایه ئه‌گه‌ر له شه‌وی په‌رده مه‌سه‌له‌كه ئاشكرابوو ژیانی به كوشتن كۆتایی دێ.\nنه‌شمیل ئێستا ته‌مه‌نی كه‌وتۆته كۆتایی بێئومێدییه‌وه له (45) لا ده‌دا‌و گڵۆپی پرته‌قاڵی بۆ ژیانی خۆی هه‌ڵكردووه.\nله‌و ماوه زۆره‌دا چه‌ند جارێك داوكاری هاتووه چه‌ند هه‌نگاوێكیش چوونه‌ته پێشه‌وه، به‌ڵام كاتێك بیر له‌و شه‌وه ده‌كاته‌وه ئیتر ئه‌ستێره‌ی به‌ختی له‌كوژانه‌وه ده‌دا. به‌دوای تروسكایی ئه‌ستێره‌ی كاروانه‌وه‌یه. ئاخۆ ئه‌م ئه‌ستێره‌یه‌ی نه‌شمیل هه‌ڵدێ. یان ئه‌ویش ڕووناكایی خۆر ده‌یكا به ژێر لێوه و ده‌یخه‌ینه دوتوێی زاكیره‌ی خۆی‌و كه‌سێكه‌وه كه هانای بۆ هێناوه تا هاوكاری بكات. داهاتوو وه‌ڵامی ئه‌م پرسیاره ده‌داته‌وه....\nتێبینی: ئه‌م به‌سه‌رهاته راسته‌قینه‌یه‌و له كه‌یسی تایبه‌تی توێژه‌ری كۆمه‌ڵایه‌تیه‌وه وه‌رگیراوه, ته‌نیا ناوه‌كه خوازراوه له‌به‌ر پاراستنی شكۆ‌و ناوبانگ و داهاتووی خاوه‌ن كه‌یسه‌كه.


وتووێژ:میزەچۆڕکێ - ویکیپیدیا، ئینسایکڵۆپیدیای ئازاد\nمن ئێستا دەستکاری 1 بەستەری دەرەکیم کرد لەسەر میزەچۆڕکێ. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20120630171922/http://www.nps.org.au/health_professionals/publications/nps_news/current/nps_news_66_managing_urinary_incontinence_in_primary_care زیاد کرا بۆ http://www.nps.org.au/health_professionals/publications/nps_news/current/nps_news_66_managing_urinary_incontinence_in_primary_care\nکاتێکی شاد!—InternetArchiveBot (سکاڵاکردنی کێشە) ٢٢:٤٣، ٢ی ئەیلوولی ٢٠١٧ (UTC)[وەڵامدانەوە]\nمن ئێستا دەستکاری ١ بەستەری دەرەکیی میزەچۆڕکێم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20120630171922/http://www.nps.org.au/health_professionals/publications/nps_news/current/nps_news_66_managing_urinary_incontinence_in_primary_care بۆ http://www.nps.org.au/health_professionals/publications/nps_news/current/nps_news_66_managing_urinary_incontinence_in_primary_care زیاد کرا\nکاتێکی شاد!—InternetArchiveBot (سکاڵاکردنی کێشە) ٠٩:٣٧، ٢٢ی ئەیلوولی ٢٠٢١ (UTC)[وەڵامدانەوە]\nوەرگیراو لە «https://ckb.wikipedia.org/w/index.php?title=وتووێژ:میزەچۆڕکێ&oldid=843852»\nئەم پەڕەیە دواجار لە ٠٩:٣٧ی ٢٢ی ئەیلوولی ٢٠٢١ نوێ کراوەتەوە.


ئارام مورادیان دوای ١٣٠ ڕۆژ هێشتا دەستبەسەرە\n17:09 - 6 September 2021\nهەنگاو: هاووڵاتییەکی خەڵکی تەنگیسەر سەر بە بەخشی سیروانی سنە زیاتر لە چوار مانگە دەستبەسەرە و هەروا لە دەستبەسەرگەی ئیتلاعاتی سنە ڕاگیراوە.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، ئارام مورادیان هاووڵاتیی ٣٢ ساڵەی خەڵکی گوندی تەنگیسەر زیاتر لە ١٣٠ ڕۆژە لەلایەن هێزەکانی ئیدارەی ئیتلاعاتی سنە دەستبەسەر و هێشتا لە دەستبەسەرگەی ئەم ناوەندە ئەمنییە ڕاگیراوە.\nبە وتەی سەرچاوەیەکی ئاگادار و نزیک لە بنەماڵەی مورادیان، ناوبراو لە ماوەی ٣٠ ڕۆژی ڕابردوودا لە مافی دەستپێڕاگەیشتن بە پارێزەر و هەروەها چاوپێکەوتن لەگەڵ بنەماڵەکەی بێبەش بووە.\nئەو سەرچاوەیە کە بە هۆکاری ئەمنی نەیویست ناوی ئاشکرا بکرێت لەدرێژەدا وتی: “ هیزەکانی ئیدارەی ئیتلاعات مانگی ڕابردوو هەڵیانکوتاوەتە سەر ماڵی باوک و هەروەها خۆشکی ئارام مورادیان و ئەو دوو ماڵەیان پشکنیوە”.


ئەمڕۆ هەینی 14ی شوباتی 2020، محەمەد تۆفیق عەلاوی، كاندیدی ڕاسپێردراو بۆ پێكهێنانی حكومەتی نوێی عێراق لەگەڵ بە كۆسرەت ڕەسول عەلی، سەرۆکی ئەنجومەنی باڵا و بەرژەوەندی یەکێتی پەیوەندییەكی تەلەفۆنیان ئەنجامدا و کۆسرەت ڕەسوڵ ڕایگەیاند، پشتیوانی لە حکومەتێک دەکەن کە مافە دارایی و دەستورییەکانی هەرێمی تێدا پارێزراو بێت.\nبەگوێرەی میدیای فەرمی یەکێتی، لە پەیوەندییە تەلەفۆنییەکەدا كۆسرەت ڕەسول، سوپاسی محەمەد تۆفیق عەلاوی كرد و هیوای خواست سەركەوتوو بێ لە پێكهێنانی كابینەی نوێی حكومەتی عێراق و پاڵپشتی و پشتیوانی خۆی و یەكێتی نیشتمانی كوردستانی بۆ دووپات كردەوە.\nكۆسرەت ڕەسول ئاماژەی بەوەشکردووە، پشتیوانی لە حكومەتێكی كارای نیشتمانی دەكەن كە مافە دەستووری و داراییەكانی كورد تێیدا پارێراو بێ و حكومەتەكە لەسەر بنەمای هاوسەنگی نێوان سەرجەم پێكهاتەو نەتەوە جیاوازەكان پێكبێت و داواكاری خۆپیشاندەرانی عێراقی جێبەجێ بكات.\nباسی لەوەشکردووە، یەكێتی نیشتمانی كوردستان خوازیارە كورد بەیەك تیم بەشداربێ لە گفتوگۆكان بۆ پێكهێنانی حكومەتی عێراق وچەسپاندنی سەرجەم ماف و داخوازییەكانی كورد.\nئایا پەتاى کۆرۆنا لە هاویندا کۆتایی دێت؟ بەرزبوونەوەى پلەکانى گەرما یارمەتیدەر دەبێت بۆ لەناوبردنى ڤایرۆسەکە؟\n"دەبێت ئابوریەكەمان بگەڕێنینەوە سەر دۆخە سروشتیەكەی"


عه‌تا قه‌ره‌داخی - 2-05-2017 - 3557 جار خوێندراوەتەوە\nنووسینی: عەتا قەەرداخی\nئەوە ئاشكرایە بە پێی پەیامە ئاسمانیەكان و بەپێی رێسا دانراوەكانی دەستی مرۆڤـــ خۆی، لەوانەش جاڕنامەی مافی مرۆڤـــ و بەرنامە كۆی رێكخراوە مرۆییەكان، مرۆڤـــ و وەكو تاك و وەكو دەستەو گروپ و وەكو نەتەوە ئازادی بڕیاردانی چارەنووسی خۆیی هەیەو مافی مومارەسەكردنی هەموو ئازادییەكانی خۆیی هەیە بە مەرجێك لەسەر حیسابی ئازادی ئەوانی تر نەبێت. ئایا لەم روانگەیەوە كورد مافی بڕیاردانی چارەنووسی خۆیی هەیە یان نا؟ بێگومان هیچ بەربەستێك نیە كە وەڵامی ئەم پرسیارە بە نەخێر بدرێتەوە.\nهیچ پاساوێكیش نیە بۆ ئەوەی كورد بۆ هەتا هەتایە ژێردەستەی عەرەب و تورك و فارسدا بێت. هەروەك هیچ پاساوێكیش نیە بۆ ئەوەی كورد لەسەر جوگرافیای خۆی راپرسی پێبكرێت تا بزانرێت ئایا سەربەخۆیی دەوێت یان نا؟ ئایا ئەوە كام لۆجیكی عەقڵە كە پێی وابێت كورد پێویستی بە راپرسیە بۆ ئەوەی بزانرێت ئایا سەربەخۆیی دەوێت یان نا؟ ئەگەر پاساوی لاوازی حیزبە كوردیەكان بۆ راپرسیكردن لە كوردستاندا بۆ ئەوە بێت بە داگیركەرانی كوردستان و بە دەوڵەتانی تریش بڵێن ئەوە رای گەلی كوردە كە سەربەخۆیی دەوێت، دیسان ئەوەش بەڵگەی ئاشكرای نەزانی و بێ ئاگایی و نەشارەزایی حیزب و سیاسیەكانی كوردە بۆ تێگەیشتن لە گەوهەرو ماهیەتی عەرەب و تورك و فارس، چونكە ئەو سێ دەولەَتە داگیركەرە نەك بڕوایان بە راوبۆچوونی گەلی كورد نیە بەڵكو ئەوان بە درێژایی مێژوو گوێیان لە دەنگی گەلەكانی خۆیشیان نەگرتووەو بە بە كەلەپچەو زیندان و لە سێدارەدان و ئاگرو ئاسن وەڵامی هاورەگەزە فارس و تورك و عەرەبەكانی خۆیشیانیان داوەتەوە نەك هەر كورد، ئەو كەسەی لەگەڵ رژێمەكانی ئەواندا نەبووبێت سادەترین مافی نەدراوەتێ.\nئێستا بە پێی كام لۆجیك تورك و عەرەب و فارس دان بە مافی كورددا دەنێن؟ ئایا بەڕاستی حیزب و سیاسیەكانی كورد ئەوەندە نەزان و بێ ئاگان كە ئەم حەقیقەتە نەزانن و تاكو ئێستا تێی نەگەیشتبن و پێیان وابێت لە رێگای راپرسیەوە ئەو دەوڵەتە داگیركەرانە دان بەسەربەخۆیی كوردستاندا دەنێن؟ یان باسی ریفراندۆم یاریكردنێكی ترە بە عەقڵ و هەست و كەرامەتی هاووڵاتی كوردو بۆ ئەوە ماوەیەكیش بە بابەتی ریفراندۆمەوە جەماوەر سەرقاڵ بكەن بۆ ئەوەی نەیپەرژێتە سەر باسكردنی گەندەڵی و فەرمانڕەوایی خراپی ئێستای ئەم حیزب و دەسەڵاتە؟\nئایا دەوڵەتانی غەیری داگیركەرانی كوردستان بە تایبەتی زلهێزەكان واتە ئەوانەی كە بێجگە لە خۆیان و بەرژەوەندی خۆیان هیچی تر نابینن و تەنیا لە روانگەی بەرژەوەندی خۆیانەوە سەیری دنیا دەكەن، چاوەڕوانی ئەوە دەكەن بزانن راوبۆچوونی خەڵكی كوردستان چیە لەسەر سەربەخۆیی؟ حەقە سیاسیەكانی كوردو بەرپرسانی كورد كەمێ بە ئاگایانەتر بیر بكەنەوە. كوردستان كە جێگای تەراتێنی راوێژكارو هەواڵگرو رۆژنامەنووس و پیاوانی جۆراوجۆری وڵاتانی بڕیار بەدەستە، زانیارییەكانی ئەو دەوڵەتانە لەسەر كوردو خەڵكی تریش زۆر لەوە زیاترە كە چاوەڕوانی ئەوە بكەن لە رێگای راپرسیەوە بزانن كورد چی دەوێت. ئێستا و لەم سەردەمەدا كەم شت بە نهێنی ماوەتەوە.\nبەرپرسانی كوردستان خۆیان چاك دەزانن كە رۆژئاواو دەزگا سیخوڕی و هەوڵگرییەكانیان چۆن ئاگاداری وردو درشتی كارە بێ سەروبەرەكانی ئەمانن و دەزان چۆن خەریكی گەندەڵین و چۆن مافی مرۆڤ پێشێل دەكەن و كێ و كێیان پیاوی ئێرانن و كێ و كێیان پیاوی توركیان و كێی و كێیان پیاوی شیعەی عێراق یان سوونەی عێراقن و تەنانەت رەنگە بشزانن كێ پەیوەندی لەگەڵ ئاراستە توندڕەوەكاندا هەیە و كێش هاوكارییان دەكات...تازە بە تازە كوردی ژیرو وریا بە تەمایە لە رێگای ریفراندۆمەوە بە رۆژئاوا بڵێت ئەوەتا كورد سەربەخۆیی دەوێت.\nگومانی تێدا نیە كە جیهانی بڕیار بەدەست و داگیركەرانی كوردستانیش چاك دەزانن كە گەلی كورد نەك هەر لە باشوور بەڵكو لە كوردستانی گەورەدا سەربەخۆیی و دەوڵەتی سەربەخۆی خۆیی دەوێت، هەروەك گومانیشی تێدا نیە كە هیچ حیزبێكی كوردی خاوەن نفوزو پێگە نیە نەك لە باشوور بەڵكو لە هەموو كوردستاندا كە بەرنامەی سەربەخۆیی و دەوڵەتی هەبێت. بۆ نموونە با لە باشوورەوە دەست پێبكەین پارتی كە لەبەر لاوازی و بێ سەروبەری یەكێتی و گۆڕان ئێستا وەكو داواكاری راستەقینەی سەربەخۆیی خۆی نمایش دەكات، نە بەرنامەی حیزبەكە بەرنامەی سەربەخۆییە و نە ئەو هەنگاوانەی كە ئێستا دەیهاوێژێت هەنگاوی سەربەخۆین.\nسەربەخۆیی پێویستی بە بڕیاری ئازایانە هەیە. ئەگەر بەراست پارتی بە جیدی دەیەوێت دەوڵەتی سەربەخۆ لە كوردستاندا رابگەیەنێت، ئەوا پێویستی بەوەیە لە پێگەیەكی خودایانەوە سەیری هەموو كورد بكات و لە پێناوی درووستكردنی دەوڵەتدا لە دەستبەرداری مەرج و بەندو رق و كینەو دوورخستنەوەی ئەم لایەن و ئەو لایەن ببێت و لە كورتترین كاتدا هەموو كێشەكان چارەسەر بكات. من بەلامەوە سەیرە پارتی بیەوێت دەوڵەت درووست بكات بەڵام پێداگری بكات لەوەی كە پەرلەمان كارا نەكرێتەوە، پەرلەمانێك كە شەش مانگی ماوە بۆ ئەوەی ماوەی یاسایی تەواو بێت. تۆ بڵێی یوسفەكەی ئێمە بتوانێت لەم شەش مانگەدا لە بنی بیرەكە بێتە دەرەوەو عەسای سیحری موسای پێببەخشرێت و هەرەس بە پارتی بهێنێت. راستە موسا پێغەمبەر لە وەڵامی خودادا گووتی: هی عصای اتوكل علیها و اهش بها علی غنمی و لی مارب اخری). دیارە پارتی ترسی لەو - مارب اخری- یە هەیە. بەڵام بەراستی ئەگەر پارتی بڕوای بەسەربەخۆیی و دروستكردنی دەوڵەت هەبێت دەبێ هەموو تاكێكی كورد لە یوسف محەمەدەوە تاوەكو بەرزترین و لێهاتووترین تاكەكەسی كوردو تاكو ئەو شوان و گاوانە نەخوێندەوارەشی كە تەنیا دەزانێت مێگەل و گاگەلەكە بباتە پاوەند هەموویان دەبێ بخرێنە خزمەتی پێكهێنانی ئەو دەوڵەتەوە.\nئەگەر پارتی بەم عەقڵیەتە كارنەكات ئەوە جێگای خۆیەتی بە گومانەوە سەیری بەرنامەو بڕیارو كارو ستراتیژی ئەو بۆ سەربەخۆیی و دەوڵەت بكرێت. وەڵامی پارتیش بۆ ئەوەی بیسەلمێنێت كە بەراستی سەربەخۆیی و دەوڵەتی كوردی كردووە بە ئامانجی كورت خایەنی خۆی، دەبێ بە كردەوە ئەوە بكات كە هەنگاوی یەكەمیش بۆ جێبەجێكردنی بەرنامەیەكی لەوجۆرە رێكخستنی ناو ماڵی كوردە.\nیەكێتی نیشتیمانی كە پێشتر بەرنامەیەكی لاستێكی هەبوو بە ناوی مافی چارەی خۆنووسین بەڵام هەرگیز نە خاوەنی پرۆژەو بەرنامەی سەربەخۆیی و دەوڵەت بووە نە وەكو حیزبیش بڕوای پێی هەبووەو نەكاریشی بۆ كردووە. لەتكەی بەرنامەی یەكێتی پیادەكردنەكانی مام جەلالە كە حیزبەكەی كرد بە قوربانی پۆستی سەرۆك كۆماری عێراقی عەرەب و حیزبیشی وەكو كۆمەڵێ هەتیووی بێ سەرپەرشتیار بەجێهێشت و بەدەنگی بەرزیش رایگەیاند دەوڵەتی كوردی خەونی شاعیرانە، ئەوەتا ئێستا لەبری حیزب و بەرنامەو ستراتیژ هەریەكە مۆسیقایەك دەژەنێت و بڕواناكەم یەكێتی بەم حاڵەی ئێستایەوە بتوانێت نەك بڕیار لەسەر سەربەخۆیی بەڵكو بڕیار لەسەر سادەترین شت بدات و لە نێوان پارتی و گۆڕاندا وەكو پێشتریش نووسیبووم لەسەر تاڵەموویەك راوەستاوەو ئاسۆیەكی روونی نیە نە بۆ خۆی و نە بۆ ئایندەش. دیارە قۆناغەكە لەوە خێراترە كە یەكێتی بتوانێت بۆ ماوەی دوورو درێژ لەسەر ئەم خاڵی شلۆقە بمێنێـەوەو درێژەدانی بەم بارەی ئێستای بەرەو چارەنووسێكی نادیاری دەبات.\nبزووتنەوەی گۆڕان وەكو بزووتنەوەیەكی پۆپۆلیستی كە سواری شەپۆلی ناڕەزاییەكانی خەڵك بوو، نەیتوانی وەڵامی ئەو نارەزاییانە بداتەوە، هەروەك نەیشیتوانی ببێـتە خاوەنی بەرنامەیەكی جیدی بۆ چارەسەركردنی كێشەكانی خەڵك و نەیشیتوانی ببێتە خاوەنی بەرنامەو ستراتیژی نەتەوەیی.. ئێستا وەكو ئەوە وایە لە بۆشایدا بخولێتەوەو نە بەرنامەی سەربەخۆیی هەیەو نە گوتارێكی روون و ئاشكرای هەیە، شێوەی كاركردنیشی بە تایبەتی لە زمان و دەربڕینی ئەو نەوە نوێیەی كە ئێستا ئەندامی جڤاتن یان ئەندامی پەرلەمانن یان رۆژنامەنووس و شرۆڤەكارن یان هەڵسوڕاون (نەك ئەو گروپەی موخەزرەمەی كە پێشتر لەسەركردایەتی یەكێتیدابوون) وادەردەكەوێت ئەم بزووتنەوە یەك بەرنامەو یەك گوتاری هەبێت ئەویش بەرنامەو گوتاری ئەنتی بنەماڵەی بارزانی بێت. دیارە ئەم شێوازە كاركردنەش سەرئەنجام گۆڕانی لە بزووتنەوەیەكی جەماوەرییەوە كردووەتە هێزێكی ئەنتی پارتی و ئێستا وەكو جێگرەوەی جەلالیزمی شەستەكان بەرامبەر بە پارتی دەردەكەوێت.\nبەهەرحاڵ ئەمە هەرسێ زلحیزبە بە ناو نەتەوەییەكەی باشووری كوردستانن كە هیچیان پرۆژەی سەربەخۆیی و بەرنامەی دەوڵەتیان نیە، كەواتە هەڵای ریفراندۆم چیەو بۆ چ مەبەستێكە؟ پارتی كە خۆی بە خاوەنی دەزانێت بۆچی پێداگری دەكات؟ ئەگەر بەراستی پارتی سەربەخۆیی و دەوڵەتی كوردی دەوێت با زەمینەسازی بكات و دەوڵەت رابگەیەنێت. بەدڵنیاییەوە هەر حیزب و لایەنێك لەو حاڵەتەدا دژی سەربەخۆیی و دەوڵەت بێت، شووناسی دوژمنی گەل وەردەگرێت، كە پێموانیە هیچ حیزب و لایەنێك پڕكێشی دژایەتی سەربەخۆیی كوردستان و درووستكردنی دەوڵەتی كوردی بكات.\nدیارە ئەوەش ئاشكرایە پارتە كوردییەكانی بەشەكانی تری كوردستانیش هیچ كامیان بەرنامەی سەرخۆیی و دەوڵەتی كوردییان نیە. ئێستا كێ دەتوانێت پێمان بڵێت بەرنامەی پێكەكە چیە؟ ئایا گوتاری پێكەكە لە كوێی گوتاری ناسیونالیزمی كوردیدایە؟ ئایا پێكەكە خەبات بۆ دەوڵەتی كوردی دەكات یان شتێكی تر؟ بەداخەوە ئێستا پێكەكەش لە رووی بەرنامەو ستراتیژی نەتەوەییەوە هیچ لە پارتەكانی باشوور لەپێشتر نیە. پارتە كوردییەكانی رۆژهەڵات نایشارنەوە كە ئەوان تاكو ئێستا باسی مافەكانی كورد دەكەن لە چوارچێوەی ئێرانی یەكگرتوودا.\nبەهەرحاڵ ئەوەی ئامانجی ئەم نووسینەیە باشووری كوردستان و بابەتی ریفراندۆمە. ئایا سەربەخۆیی و درووستكردنی دەوڵوت پێویستی بە ریفراندۆمە؟ بێگومان ئەگەر كورد لە باشوور بەرنامەی سەربەخۆیی و درووستكردنی دەوڵەتی هەبێت، ئەوا زەمینەسازی ناوخۆیی دەكات و كێشەكانی ناو ماڵی خۆی چارەسەر دەكات و یەكێتی و یەكبوونی هەموو كورد پێكدەهێنێت و لەسەر ئاستی دەرەوەش بزووتنەوەیەكی دیپلۆماسی دەست پێدەكات بۆ پەیداكردنی پشتگیری بۆ ئەو دەوڵەتەی بەتەمایە درووستی بكات. ئەگەر بەراستی بەرنامەی درووستكردنی دەوڵەتی هەبێت، ئەوا لە دوای ئەو بەرنامەسازیە كە رێكخستنی ناو ماڵەكەیەتی بڕیاردەدات و هیچ پێویستی بە ریفراندۆم نیە، بە تایبەتی ئەوەتا دەبینین ئێستا باسكردنی ریفراندۆم بەرەو ئەوە دەچێت كە زیاتر ناوماڵی كورد بشێوێنێت.\nهەقە سیاسیەكانی كوردو بەرپرسی هەموو حیزبەكان بەلایەنی كەمەوەو هەرهیچ نەبێت بەشی ئەوە هەست بە بەرپرسیارێتی بكەن لەوە زیاتر ناوماڵی كورد نەشێوێنن و لەبری هەنگاوی زیاتر ئاڵۆزكەر، ئەو هەنگاوانە هەڵبهێنن كە گرژییەكان خاودەكەنەوە. ئەو هەنگاوانە هەڵبهێنن كە كورد بەرەو یەكبوون دەبات، چونكە سەربەخۆیی و درووستكردنی دەوڵەتی كوردی پێویستی زیاتری بە یەكێتی و یەكبوونی كوردە زیاتر لەوەی پێویستی بە ریفراندۆم و بانگەشەی دوور لە كردارو موزایەدەی بێ گەوهەر بێت.


نووسه‌رێكى عه‌ره‌ب: بۆچى ره‌خنه له كاتى ريفراندۆمى كورد ده‌گرن\nسه‌رۆك بارزانى له كۆشكى سه‌رۆكايه‌تيدا\nسه‌ربه‌خۆيى كوردستان ريفراندۆم كوردستان عه‌ره‌ب\nK24 – هه‌ولێر:\nژماره‌يه‌ك له رۆژنامه عه‌ره‌بييه‌كان، ئه‌مڕۆ رووبه‌رێكى فراوانى لاپه‌ڕه‌كانيان بۆ ره‌خنه‌گرتن له پرۆسه‌ى ريفراندۆمى سه‌ربه‌خۆيى كوردستان ته‌رخانكردبوو.\nچه‌ند نووسه‌رێكى عه‌ره‌ب، له وتار و بابه‌ته‌كانياندا ئاماژه‌يان بۆ دابه‌شبوونى عێراق و سه‌ربه‌خۆيى كوردستان كردووه و ئه‌وه‌يان وه‌ك مه‌ترسييه‌ك بۆ سه‌ر داهاتووى عێراق زانيوه.\nئه‌مه له كاتێكدايه، له چه‌ند رۆژى رابردوودا، سه‌رۆك مه‌سعود بارزانى سه‌رۆكى هه‌رێمى كوردستان له وتار و په‌يامه‌كانيدا جه‌ختى له‌سه‌ر به‌ڕێوه‌چوونى ئاشتيانه‌ى پرۆسه‌ى سه‌ربه‌خۆيى كوردستان و ره‌تكردنه‌وه‌ى شه‌ڕ و توندوتيژى كرده‌وه.\nوه‌ك رۆژنامه‌ى ئه‌هرامى چاپى قاهيره بڵاويكردووه‌ته‌وه، ئه‌حمه‌د ئه‌بوغه‌يتى ئه‌ميندارى كۆمكارى عه‌ره‌بى له سه‌ردانه‌كه‌يدا بۆ هه‌رێمى كوردستان و ديدارى له‌گه‌ڵ سه‌رۆك بارزانيدا داوايكردووه، گفتوگۆى سياسى پێگه‌يشتووانه له نێوان هه‌ولێر و به‌غدا به سه‌رپه‌رشتى و چاودێرى كۆمه‌ڵگه‌ى نێوده‌وڵه‌تى ئه‌نجام بدرێت.\nبڕياره له هه‌رێمى كوردستان و ناوچه‌كانى ده‌ره‌وه‌ى ئيداره‌ى هه‌رێم، رۆژى 25ى ئه‌يلوولى 2017 پرۆسه‌ى راپرسى بۆ سه‌ربه‌خۆيى كوردستان ئه‌نجام بدرێت.\nئيبراهيم ده‌روێش، له رۆژنامه‌ى قودسى عه‌ره‌بى نووسيويه‌تى: راپرسى بۆ سه‌ربه‌خۆيى كوردستان هه‌ڕه‌شه‌يه‌كى نوێيه له‌سه‌ر يه‌كپارچه‌يى مێژوويى عێراق. سووربوونى هه‌ولێر له‌سه‌ر ئه‌نجامدانى ريفراندۆم ئاماژه‌يه بۆ سه‌رهه‌ڵدانى ناكۆكى نوێ له عێراقدا.\nهه‌روه‌ها نووسيويه‌تى: ئێران له دژى ريفراندۆمه، به‌ڵام ئيسرائيل له لايه‌نگرانى ريفراندۆمه‌كه‌يه.\nهه‌روه‌ها سامى زوبه‌يدى له وتارێكدا له رۆژنامه‌ى زه‌مانى عێراقى نووسيويه‌تى: ئايا راپرسييه‌كه‌ى كوردستان راپرسى دياركردنى چاره‌نووسه يان دابه‌شكردنى عێراقه.\nئه‌و نووسه‌ره له سۆنگه‌ى ئه‌ده‌بياتى شۆڤينيانه و به‌عسيانه‌ى عێراقه‌وه نووسيويه‌تى: پرۆژه‌ى راپرسى ته‌نيا هه‌وڵێكه بۆ جێبه‌جێكردنى پرۆژه‌ى دوژمنانى عێراق له پێناو دابه‌شكردنى خاكى عێراق و درووستكردنى چه‌ند ده‌وڵه‌تۆكه‌يه‌كه له‌سه‌ر خاكى عێراق.\nقسه‌كانى ئه‌و نووسه‌ره له كاتێكدايه رووبه‌رى پارێزگايه‌كى وه‌ك سلێمانى له هه‌رێمى كوردستان چه‌ند جاره‌ى رووبه‌رى ده‌وڵه‌تێكى وه‌ك به‌حره‌ينى عه‌ره‌بييه.\nرۆژنامه‌ى ئه‌هرامى ميسرى داوايكردووه، سياسييه‌كان بير له لێكه‌وته‌كانى راپرسى بكه‌نه‌وه به‌ر له‌وه‌ى هه‌نگاوى به په‌له بۆ جێبه‌جێكردنى بنێن.\nرۆژنامه‌كه سه‌روتارى خۆى بۆ ئه‌و پرسه ته‌رخانكردووه و نووسيويه‌تى: هه‌مووان ده‌زانن جيابوونه‌وه‌يان له عێراق ده‌بێته هۆى درووستبوونى كێشه‌ى گه‌وره نه‌ك ته‌نيا بۆ عێراق، به‌ڵكو بۆ وڵاتانى ناوچه‌كه‌ش به تايبه‌تى توركيا و ئێران و سووريا.\nرۆژنامه‌كه ئه‌وه‌شى نووسيوه: عه‌ره‌ب چيديكه تواناى په‌رته‌وازه‌يى و پارچه پارچه بوونى نييه، كه هه‌مووان باجه‌كه‌ى ده‌بێت بده‌ن.\nئه‌مه له كاتێكدايه رۆژنامه‌كه جياوازى له نێوان ئه‌وه‌دا نه‌كردووه، كه كورد نه‌ته‌وه‌يه‌كى جياواز له عه‌ره‌به و خاك و زمانى جياوازه و له ده‌ستوورى عێراقيشدا هه‌ر له ده‌ستوورى يه‌كه‌م كۆمارى عێراقه‌وه له 1958 دان به هه‌بوونى كورد وه‌ك نه‌ته‌وه‌يى دووه‌مى عێراقدا نراوه.\nله رۆژنامه‌ى سه‌باحى عێراقدا عه‌بدولحه‌ليم ره‌هيمى نووسيويه‌تى: هه‌رچه‌نده ئامانجى راپرسى هه‌رچييه‌ك بێت، به‌ڵام له ئه‌نجامدا كورد وه‌ك دراوسێيه‌كى نزيك و گرنگى عێراق و گه‌له‌كه‌ى ده‌مێننه‌وه. ئه‌وان ده‌بنه قوڵايى ستراتيژى و ئابوورى و سياسى و گه‌شتوگوزارى بۆ عێراق و له‌م پێودانگه‌وه ده‌كرێت په‌يوه‌ندييه‌كانى نێوان كورد و عه‌ره‌ب پته‌وتر بكرێن.\nهه‌روه‌ها سوبحى حه‌ديدى له رۆژنامه‌ى قودسى عه‌ره‌بى چاپى له‌نده‌ن نووسيويه‌تى: راسته زۆرينه‌ى دانيشتوانى كه‌ركووك كوردن، به‌ڵام عه‌ره‌ب و پێكهاته‌ى ديكه‌شى تێدايه. ناكرێت له مافه‌كانيان بێبه‌ش بكرێن.\nحامد گه‌يلانى له رۆژنامه‌ى ئه‌لعه‌ره‌بى له‌نده‌نى نووسيويه‌تى: خه‌ونى ده‌وڵه‌تى كوردى، خه‌ونى مه‌لا مسته‌فاى بارزانى بوو، سه‌ره‌ڕاى واقيعيه‌تى له خوێندنه‌وه‌ى سه‌ربه‌خۆيى، مه‌سعوود بارزانى كوڕى مه‌لا مسته‌فا وه‌سيه‌تى باوكى بۆ نه‌وه‌كانى كورد جێبه‌جێ ده‌كات.\nهه‌روه‌ها نووسيويه‌تى: ده‌سته‌واژه‌ى كاته‌كه‌ى گونجاو نييه، كه زۆر ده‌وترێته‌وه له باره‌ى ئه‌نجامدانى راپرسى ئه‌و پرسياره دێنێته ئاراوه، ئايا له عێراقدا كات گونجاوه بۆ پێداچوونه‌وه‌يه‌كى سه‌رتاپاگيرى به پرۆسه‌ى سياسى شكستخواردوو و مه‌حكومكراو به گه‌ڕانه‌وه بۆ خاڵى سفر و چوارگۆشه‌ى يه‌كه‌م؟\n01 دوای ماچ و وێنەی سێڵفی دەستیان بە کوشتنی یەکتری كرده‌وه\n02 شه‌ڕ و پێكدادانی حزبوڵڵا و هێزه ئه‌منییه‌كان له به‌غدا ده‌ستیپێكرد\n03 جیاكردنه‌وه‌ی منداڵه په‌نابه‌ره‌كان له دایك و باوكیان بێژه‌رێكی خسته‌گریان\n04 عه‌ره‌به‌كان رێز له جه‌بار عوسمان ده‌گرن\n05 لەسەر شکاندنەوە سەر یەکتری بە ئۆتۆمبێل کەسێك کوژرا\n06 باندێکی دزی لە هەولێر دەستگیرکرا\n01 "شه‌ممه جه‌ژنه"\n02 دوای ماچ و وێنەی سێڵفی دەستیان بە کوشتنی یەکتری كرده‌وه\n03 شه‌ڕ و پێكدادانی حزبوڵڵا و هێزه ئه‌منییه‌كان له به‌غدا ده‌ستیپێكرد\n04 عه‌لی به‌شار بكوژی راسته‌قینه‌ی كچه ئه‌ڵمانییه‌كه نییه و كه‌سێكی دیكه فێڵی لێ كردووه\n05 به‌ڤیدیۆ.. گرته‌یه‌كی ڤیدیۆیی تره‌مپ و ژه‌نه‌راڵیكی كۆریای باكوور هه‌را له ئه‌مه‌ریكا ده‌نێته‌وه\n06 دایكی شەش منداڵ بە گولـلەی باوكی گیانی لەدەستدا\n01 رزگاربووێك رووداوه‌كه‌ی شاری یاری ماجیدی لاند ده‌گێڕێته‌وه\n02 ورده‌كاری نوێ له باره‌ی رووداوه‌كه‌ی ئه‌مشه‌وی سۆران كه تێیدا سێ ئافره‌ت گیانییان له‌ده‌ستدا\n03 "هێزێكی تایبه‌ت له ئه‌ڵمانیاوه هاتوون بكوژه‌كه‌ی سوزانایان بردووه‌ته‌وه"\n04 خه‌سرۆ گۆران لە بارەی ماچ کردنەکەی موقتەدا سەدر هاتە دەنگ\n05 "شه‌ممه جه‌ژنه"\n06 به ڤيديۆ.. له سۆران رووداوێكى هاتوچۆ پێنج قوربانى لێكه‌وته‌وه\nعێراق بەرەو ﺋﺎﯾﻨﺪەیەﮐﯽ ﺷﮑﺴﺘﺨﻮاردوو\n(نووری مالیكی) سەرۆك وەزیرانی پێشوی عێراق بەبێ گوێدان بە بڕگەکانی دەستور، بودجەی هەرێمی کوردستانی بڕی\nشۆڕش عەزیز سورمێ\nکوردی رۆژهەڵات ئاکتیڤ دەبێت\nمحه‌مه‌د حاجی كه‌ریم:\nبا هه‌ڤاڵ ئه‌بوبه‌كر سه‌نگه‌ر لێ بدات


دارا خونچە : کوشتن وەک تاکە پیشەی هەر حیزب و حکومەتەکی سەردەم ! – WTARIKURD\nدارا خونچە : کوشتن وەک تاکە پیشەی هەر حیزب و حکومەتەکی سەردەم !\nلە سەردەمی ئێستادا جیهان ئەوەندە زۆر بەرەو پێشەوە چووە کە :\n– بتوانی وە یەک کرتەکردن هەموو کون و قوژبنەکی ئەو گۆی زەوییە ببینی و زۆرترین زانیاریی وەدەست بخەی.\n– تەکنیکی فریاکەتن و پارێزگارییکردنی هێندە چاک و خێرا هەیە دەتواندرێ ژیان و ئاسایشی هەر کەسەک بپارێزدرێ.\n– دەتواندرێ پێشبینیی هەر کارەساتەکی سروشتیی بکرێ و وە ملیۆنان هۆی گواستنەوەی خێرا هەن تا پێش روودانی کارەساتەکان مرۆڤەکان و تەنانەتە زۆربەی گیانەوەرەکانیش دوور بخرێنەوە و رزگار بکرێن.\n– خواردن و خواردنەوە و داودەرمانی چاک و پێویست وە بەردەوامیی و وەخۆڕایی پێشکەش وە هەر کەسەک بکرێ و هیچ کەسەک برسیی نەبی و چارەسەری پێویست لۆ هەر نەخۆشەک ئەنجام بدرێ.\n– زەوی هێندە زۆرە بەشی ئەوە دەکا لۆ هەر تاکەکەسەک خانییەکی گەورە و لەباری لەسەر دروست بکرێ و هەموو پێداویستییەکی ژیانیشی تێدابی .\nکەچی رۆژانە وەک دەیبیستین وە سەدان و وە هەزاران کەس وە ئەنقەست دەکوژرێن :\n• ئەوڕۆ لە شەڕی نێوان دوو وڵات کۆمەڵە کەسەک کوژران !\nئاخەر ئەگەر حیزب و حکومەت ماوە ماوە شەڕ دەگەڵ حیزب و حکومەتەکانی دیکە نەکەن ناتوانن سیاسەتی پاوانخوازیی و خۆسەپێنەرانەی دەرەکیی رێکبخەن و سەرچاوەکانی سامان کۆنترۆڵ بکەن و بازاڕ بدۆزنەوە و کەناڵەکانی بازرگانیی پەیدا بکەن .. وە کورتییەکەی ناتوانن حوکمڕانیی بکەن چونکە داینەمۆی حوکمڕانیی وە خوون کار دەکا و ئەو خوونەش هەر دەبی حیزب و حکومەت پەیدای بکەن!\n• ئەوڕۆ لە شەڕی نێوان حکومەت و بەرهەڵستکاران ( شەڕە گوللە یان خۆپیشاندان ) کۆمەڵە کەسەک کوژران!\n• ئەوڕۆ ئاماری گیان لەدەستدان ( کوژرا) یەکانی رووداوی هاتوچۆ راگەیەندرا، لێ تێکڕایان سووچی لێخوڕانی ترومبێلەکان بوون!\nکەنگێ ئەوە پەیوەندیی وە خراپیی رێگاوبان و سیستەمی خراپی هاتوچۆ و گەندەڵیی و بێسەروبەریی بەڕێوەبەرایەتیی و فەرمانگەکانی هاتوچۆوە هەیە.. زۆر عەنتیکەیە هەر لەو گۆڕەی حیزب و حکومەت تاوانبار دەکەن !؟\n• ئەوڕۆ کۆمەڵە کەسەک نوقمی نێو ئاو بوون و خنکان – کوژران – یان لافاو نوقمی کردن و خنکان – کوژران – یان وە بوومەلەرزە مردن – کوژران – یان ئاگریان تێبەربوو و مردن – کوژران -…!\nجا ئەوانە کەنگێ سووچی حیزب و حکومەتە!؟ ئەوانە هەمووی ( قەدەر و قودرەتی ئیلاهیی) ن و هیچ کەسەک ناتوانی رێیان لێ بگری و تاهەتایێش کۆتاییان نایێ !\nئێ کرێکار هەر خۆیان ناهۆشیار و بێ هۆش و بێ سەروبەرن .. لەبەر پارە پەیداکردن ئاگایان لە هیچ نییە .. کە خۆیان نەزانن پارێزگاریی لە خۆیان بکەن حیزب و حکومەت چ بکەن !؟\n• ئەوڕۆ ژنەک لە لایەن هاوسەرەکەی بە دوو فیششەک کوژرا یان ژنەک لە لایەن باب و برا یان مام و ئامۆزایەکانی بە چەقوو لەت لەت کرا و کوژرا ، ژنەک نەفتی وەخۆی داکرد و ئاگری لە خۆی بەردا و مرد – کوژرا -، ژنەک وە گڕگرتنی پرێمز یان سۆبە ئاگری تێبەربوو و مرد – کوژرا -!\nدەربارەی ژنکوژییەکە ئەوە زۆربەیان کێشەی کۆمەڵایەتین و رەگدانەوەی دابونەریتەکانی کۆمەڵن.. هێندەکیشیان لە ئەنجامی بێ ئابڕوویی و بێ روشتیی ژنان خۆیان روودەدەن ، سوتان و خۆسوتاندنیش تەنێ لە ئەنجامی بێ هۆشیی و کەم توانایی ژنان خۆیانەوەیە ، ئەوانە هیچیان پەیوەندییان وە حیزب و حکومەتەوە نییە دەبی ژنان خۆیان هۆشیار بکەنەوە و و خۆیان چاک بکەن!\n• ئەوڕۆ نووسەر و رۆژنامەنووسەکی ئازاد تەقەی لێ کرا و کوژرا !\nئاخەر ئەوانەش هەر وە تەواویی لە تامیان بردیتە دەرێ .. لە پشت کۆمپیوتەرەکانیان دانیشتین و وە ناوی ئازادیی دەربڕین وە ئارەزووی خۆیان هێرش دەکەنە سەر دین و دەسەڵات و دابونەریت و دار و بەردی ئەو وڵاتە .. دواییش هەرگیز حیزب و حکومەت لەسەر نووسین کەس تیرۆر ناکەن.. هەر کەسەک بەڵگەی تەواوی لەبەردەستە با سکاڵا بکا و ئەوانیش لێژنەیەکی وەدواداچوونی لۆ دادەمەزرێنن و هەر وەدواداچوون بکا و هەر وەدواداچوون بکا!\n• ئەوڕۆ ژمارەیەکی زۆر لەو نەخۆشانەی لە خەستەخانەکانی وڵات نەشتەگەریی کران مردن – کوژران .. چونکە پارەی ئەوەیان نەبوو بچنە لای دکتۆری تایبەتیی و لە خەستەخانە تایبەتییەکان نەشتگەریی بکرێن و داودەرمانی چاک و پێویست بکڕن!\nئێ خۆ حیزب و حکومەت ( خودا یان بت یان گا یان مەلیکە تاوس !) نین تا گیانی خەڵک وە دەست ئەوان بی و نەهێڵن بمرن .. دواییش ئەو هەموو داودەرمان و دکتۆر و خەستەخانە تایبەتە هەرگیز دابین ناکرێ و پێویستە خەڵک کار بکەن و خۆیان پارەی چارەسەریی نەخۆشییەکانیان پەیدا بکەن!\nبێ گومان حیزب و حکومەت زۆر کۆشش دەکەن تا تیرۆریستان لەنێو ببەن لێ ئەوەش ئاسان نییە و کاری تیرۆریستییش لە هەموو شوێن و وڵاتەکی جیهان هەر روودەدا و بنەبەڕکردنی سەختە و کاتیشی دەوێ !\n• ئەوڕۆ چەندین کەس وە هۆی ئەوەی تاقە ژۆرەکیان نەبوو تا لێی بژین یان شوێنی نێشتەجێیان خراپ بوو لە سەرمان رەق هەڵگەڕان و مردن – کوژران -!\nئێ خۆ هیچ حیزب و حکومەتەک لە جیهاندا نییە بتوانی شوێنی نیشتەجێبوون لۆ هەموو کەسەک دابین بکا.. ئەوە پەیوەندیی بە تەمبەڵیی و تەوەزەلیی خەڵکەوە هەیە .. هەر دەبی خۆیان کار بکەن تا بتوانن شوێن لۆ خۆیان پەیدا بکەن!\n• ئەوڕۆ پۆلیس تەقەی لە کۆمەڵە قاچاغچییەک کرد و نیوەیان کوژران !\nلە راستییدا ئەوە مافەکی رەوای حیزب و حکومەتە چونکە ئەو قاچاغچییانە کەلوپەل و سامانی وڵات وە هەرزان ئاودیو دەکەن و تشتی گرانبەها و خراپ هاوردەی نێو وڵات دەکەن و قاچاغچێتیی وە مادەی بێ هۆشکەر و چەک و تەنانەت وە مرۆڤیشەوە دەکەن، ئێ خۆ حیزب و حکومەت هەموو ئەوانەی بە پێی یاسا قەدەغە کردییە .. هەر دەبی حیزب و حکومەت قاچاغچێتیی قەدەغە بکەن و لە جێی ئەوە بە پێی یاسا خۆیان – نەک قاچاغچییەکان – بازرگانیی بکەن و زۆر زۆر پتریش لەوان قازانج بکەن !\n• ئەوڕۆ کۆمەڵە کەسەک وە هۆی ئەوەی هیچیان نەبوو بیخۆن و بیخۆنەوە مردن – کوژران -!\nدیارە هۆکاری ئەوەش هەر ئەوەیە کە هێشتا سیاسەتمەدار و بازرگانەکانی حیزب و حکومەت نەیانتوانییە وە ئارەزووی دڵی خۆیان بانکەکانیان پڕ پارە بکەن .. دواییش کەنگێ حیزب و حکومەت بەرپرسن لەوەی پارەی خواردن و خواردنەوە لۆ ئەو جۆرە کەسانە پەیدا بکەن کە خۆیان تەمبەڵن و کار ناکەن!؟\n• ئەوڕۆ و ئەوڕۆ و ئەوڕۆ و … هتد .\nجا ئێستا هەر کەسەک لە پاش ئەو هەموو توانایە مادییانە و لە پاش ئەو هەموو دەستکەوتە زانستیی و تەکنەلۆژیاییانە کە بەرهەمی هۆشمەندیی مرۆڤەکانن و حیزب و حکومەت داگیریان کردینە و ناهێڵن خەڵک سوودیان لێ ببینن و تەنێ لۆ خۆیان وەکاریان دەبەن .. هێشتا تێنەگەیشتبی و لۆی رۆن نەبووبیتەوە کە حیزب و حکومەت راستەوخۆ و ناڕاستەوخۆ بکوژی ئەو هەموو کوژرانەی رۆژانەی خەڵکن .. ئەوە لە گەمژەیی پتر بترازێ هیچی دیکە نییە .. هەر کەسەکیش لەو راستییە تێگەیشتبی و لۆی رۆن بووبیتەوە و هەر بەردەوامیش بی لە پابەستبوونی وە حیزب و حکومەت .. ئەوە لە دڕندەیەک پتر بترازێ هیچی دیکە نییە و لە تێکڕای تاوانەکانی حیزب و حکومەتیش بەشدارە!\nبەهرۆز جەعفەر : ئەبو هەر لەو (66) ە تێبگەم !.


گیلان ڕۆژئاوا: مین هەمدیسان قوربانی لێکەوتەوە | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران گیلان ڕۆژئاوا: مین هەمدیسان قوربانی لێکەوتەوە\nگیلان ڕۆژئاوا: مین هەمدیسان قوربانی لێکەوتەوە\nسەرەڕای ڕاگەیاندنی جەژنی پاقکردنەوە و سڕینەوەی مین لە پارێزگای کرماشان تا ئێستا ١٨٩ کەس بوونە قوربانیی مین.\nڕۆژی کورد: ئێوارەی ڕۆژی پێنج شەممە ٣ی پووشپەڕی ١٣٩٥ی هەتاوی، بە هۆی تەقینەوەی مین لە سۆمار ـی سەر بە گیلانی ڕۆژئاوا، گەنجێکی کورد گیانی لە دەست دا.\nناسنامەی ئەو گەنجە کوردە، تەیموور راگەیێندراوە و دەگوترێ هەر لە جێوە گیانی لە دەست داوە.\nشایانی ئاماژەیە، تەقینەوەی ئەو مینە و چەندین ڕووداوی تەقینەوەی هاوشێوی مین لە گیلانی ڕۆژئاوا و پارێزگای کرماشان لە حاڵێکدایە کە پێشتر، مانگی ڕێبەندانی ١٣٩١ی هەتاوی، لە سەرانسەری پارێگزای کرماشان، جەژنی پاقژ کردنەوە و سڕینەوەی مین بەڕێوە چووە.\nپێویست بە ئاماژەیە کە هەروەک پێشتر لە هەواڵەکانی ناوەندی هەواڵدەریی ڕۆژی کورددا هاتبوو، هەندێک لە چالاکانی سیاسیی کورد ڕایان وایە کە لە بەرەبەرەی دەست پێکردنەوەی خەباتی نوێی چەکداری لە کوردستانی ڕۆژهەڵات، ڕژیم دەستی داوەتە چاندنەوەی مینی نوێ لە ناوچە سنوورییەکان.\nبابەتی پێشووپێویستی و حەوجێی یەکگرتوویی هێزەکانی کوردستانی خۆرهەلات ل ەئێستادا/وتووێژ لەگەڵ سیاوەش قادری\nبابەتی دواتردەیڤید کامێرۆن، سەرۆک وەزیرانی بریتانیا لە پۆستەکەی خۆی کشاوە


كۆڵبەری لە نێوان كێشە و پیشەدا\nزایینی: ٢٢-٠٨-٢٠١٧ - هەتاوی: ١٣٩٦/٠٥/٣١ - ٢١:١٤ تاران قه‌باره‌ی فۆنت:\nئەمڕۆ كۆڵبەری لە خۆرهەڵاتی كوردستان بووەتە دیاردەیەكی تایبەت و نموونەی لە هیچ شوێنێكی دیكەی ئەم جیهانەدا نابیندرێتەوە. ئەمەش تەنیا ئەوەمان پێدەڵێت كە بەس لەم ساتە مێژووییەدا لەم چەشنە کارانە هەیە، بەڵكوو چەندەش بمانەوێت مێژوو شەنوكەو بكەین ناتوانین نموونەیەكی مێژوویی لەو چەشنە ببینینەوە. بەهۆی ئەوەیکە كۆڵبەری دیاردەیەكی تایبەتە لە شوێنێكی جوگرافیایی و حاڵەتێكی بێوێنەیە و لە نێوان كێشەی كۆمەڵایەتی و ئابووری و پیشە و كاردا بووەتە بەرداشی نێوان دوو ئاش.\nلەلایەكەوە حكوومەتی ئێران و لایەنە بەرپرسەكان هەوڵ دەدەن بە شێوازی جۆراوجۆر ئەم دیاردە كە كێشەیەكی كۆمەڵایەتی و ئابوورییە لە پێستی ڕاستەقینەی خۆی دەربێنن و بە شێوازی یاسایی و مۆڵەتدار و گرتنەبەری هەزاران ڕێوشوێنی دیكە كێشەی كۆڵبەری وەك پیشەیەك پیشان بدەن. لەم ڕوانگەوە كۆڵبەری دەبێتە پیشەیەك وەكوو هەزاران پیشەی دیكە لە نێو كۆمەڵگادا و بەم شێوە هۆكارەكان و ناوەڕۆكەكەی بەتەواوی دەستكاری دەكرێت و مانای ڕاستەقینەی خۆی لەدەست دەدات.\nئەمەش لەوێدا بەدەر دەكەوێت كە حكوومەت كارتی كۆڵبەری بە كۆڵبەران دەدات و ڕێگایان پێدەدات ئەو كارە بكەن.\nهەڵبەت لێرەدا پێویستە دژیەكییەك كە لە نێو ئەم كارەدا بوونی هەیە ڕوون بكەینەوە؛ ئەم دژیەكییەش لەوێدا بەدەر دەكەوێت کە ئەگەر كۆڵبەری پیشەیە بۆچی لە ڕێگای یاسایی و سنووری یاساییەوە ئەنجام نادرێت و پێویستە كۆڵبەران ڕێگای نایاسایی بگرنە بەر بۆ گواستنەوەی كەلوپەلەكانیان؟ ئایا كاتێك پیشەیەك لە وڵاتێك ڕێگای پێدەدرێ کە بوونی هەبێت بۆ نابێ سوود لە ڕێگا ڕەسمییەكان وەربگرێت؟\nلە ڕاستیدا خوێندنەوەی دیاردەی كۆڵبەری لە خۆرهەڵاتی كوردستان ناكرێت وەكوو پیشەیەكی ئابووری و بازرگانی سەیر بكرێت. لەبەرئەوەیکە جەوهەری ڕاستەقینەی ئەم دیاردە لەوێدا بەدەر دەكەوێت كە ئەم دیاردە خۆی دەرئەنجامی كێشەگەلێكی دیكەیە و دیسان خۆی بووەتەوە بە كێشەیەكی گەورەتر، بەو مانایە كە بەهۆی قەیرانی ئابووری لە ئێران و بەرزبوونەوەی ڕێژەی بێكاری و هەروەها دواخستنی ئاستی ئابووریی كوردستان لە ئاست ناوچەكانی دیكە و پێداویستی سروشتی دانیشتوان بۆ دابینكردنی بژیوی ژیانیان و بوونی گواستنەوەی کەلوپەلگەلێك كە بەپێی یاسا قاچاغ و پێویستی خەڵكن، تێكڕا بوونەتە هۆی ئەوەیكە كێشەی كۆڵبەری لە كوردستان سەرهەڵبدات.\nخودی كۆڵبەریش وەكوو دیاردەیەكی كۆمەڵایەتی و ئابووری بووەتە هۆی ئەوەی دیسان كێشەی دیكەی كۆمەڵایەتی دروست ببێت. بەو مانایە كە كاتێك حكوومەت ڕێگا نادات و ڕێگا لە كۆڵبەران دەگرێت و تەقەیان لێ دەكات و دەیانكوژێت یا خود زیانی مادییان پێ دەگەینێت. ئەوە ئاستی كێشە كۆمەڵایەتییەكانی دیكەش بەرز دەکاتەوە و لەڕاستیدا حاڵەتێك لە كۆمەڵگا دروست دەکات كە هەموو كێشەكان پەیوەندییەكی هاوبەندی و ئۆرگانیكیان پێكەوە پەیدا كردووە.\nلێرەدا پێویستە ئەوەش بزانین كە حكوومەت بە هەوڵدانی بۆ بە پیشەناساندنی كۆڵبەری و ڕەتكردنەوەی وەك كێشەیەك هەوڵ دەدات ئەم كێشە كۆمەڵایەتییە بە مانایەك چارەسەر و لە ئاستی سیاسیش كەڵكی لێ وەربگرێت. مانای كەڵك وەرگرتنی ئاستی سیاسی بەو مانایە كە بە یاسایی كردنی كۆڵبەری دەبێـتە هۆی كەمكردنەوەی ئاستی بێكاری لە ناوچەكە؛ بۆیە حكوومەت ئەمە وەكوو خزمەتكردن لە ئاست خەڵك بەكار دێنێت.\nبەڵام لە ئەنجامدا و لەو دەركەوتانەی كە لە كۆڵبەری دەیبینین ئەوا تا ئێستا كۆڵبەری بە شێوەی كێشەی كۆمەڵایەتی و ئابووری گەشە دەكات و لە ڕاستیدا هیچ هەوڵێك و لە ژێر هیچ چەترێكدا نەیتوانیوە ئەو دیاردەیە بگۆڕێت. بۆیە پێویستە لێرەوە بڵێین كۆڵبەری كێشەیەكی كۆمەڵایەتی و ئابوورییە و بە هیچ پێوەرێكی ئابووریش لە هەژماركردنی بەرهەمهێنانی نیشتمانیدا لە قەڵەم نادرێت. بۆیە كێشەیە و لەبەر ئەوەش حكوومەت ناتوانێت بە شێوەیەكی ڕێسادار كێشەكە چارەسەر بكات و لە ئاستی دۆش داماوە. پێویستە بڵێن چارەسەركردنی ئەم كێشە پەیوەندی بە چارەسەركردنی كێشەی سەرەكی پێكهاتەی سیاسی ئێرانەوە هەیە و هەتا بوونی ئەم پێكهاتە سیاسییە، كێشەی كۆڵبەریش لە كوردستان چارەسەر ناكرێت.


هەنگاوە پێویستەکانی یەکێتی پێش کۆنگرە – Knwe.org\nسەرەکی » وتار » ئازاد ئیبراهیم  » هەنگاوە پێویستەکانی یەکێتی پێش کۆنگرە\nسەرۆک مام جەلال لە قسەیەکی پڕ بڕوابەخۆبوون و دڵنیاییدا دەڵێت «ئەگەر رەخنە لە یەکێتی گیرا، پێمخۆشە لە کوردستانی نوێ-دا بڵاوببێتەوە»\nوەک بڕوابوون بەم دروشمەی سەرۆک مام جەلالیش؛ ئێستا لە ساڵۆنەکەی ڕۆژنامەی (کوردستانی نوێ) ئەم بۆچوونە هەڵواسراوەو بڕوای بنەڕەتی ستافەکەی کوردستانی نوێیشە.\nئێمەش وەک تاکێکی ناو ئەم رێبازە سیاسییە، بە پێوەری ئەم گۆشەنیگایەی مام، لەم نووسینەدا رووی دەممان دەکەینە خەمخۆرانی یەکێتی و بەکەمێک زمانی توندو کرژ لەسەر حزبەکەمان و پێمخۆشە لە کوردستانی نوێ -دا بڵاوببێتەوە.\nئەگەرچی پێیشمانوایە، ئێستا یەکێتی هەموو شتێکی لەدەستدێت و دەتوانێت هەموو شتێک بکات و خۆی لە قەرەی هەموو شتێک بدات، بەڵام تەنها شتێک نایکات و بڕوای پێی نەماوەو لە رێبازی پێشووی لایداوە ئەوەیە؛ گوێ ناگرێت لە بۆچوون و تێڕوانینی ئێمەمانانی گەنج و نەوەی نوێی ناو حزبەکە.\nبەڵام، ئێمەمانانی بێ بەرژەوەندیی و دڵسۆز بەم رێبازە، ناچارین نەوەستین و قسەی خۆمان بدەینە دەستی «با»!\nچونکە ئەو دۆخەی ئێستا یەکێتی تێیکەوتووە، تەنها دڵسۆزو بێ بەرژەوەندییەکان خەمی پێ دەخۆن و ئەوانیتریش! لەدوای بەرژەوەندیی و کۆمپانیاو بازرگانین و «مێشێک میوانیان نییە».\nئێمە پێمانوایە، پێش ئەوەی یەکێتی کۆنگرە ببەستێت و پێمانوابێت کۆنگرە هەنگاوی گرنگ و هەڵسانەوەی یەکێتییە بۆ یەکێتییەکەی جاران، ئیشی یەکێتییە لەماوەی داهاتوودا چەند هەنگاوێکی گرنگ بنێت، یان بەمانایەکی تر؛ پێش کۆنگرە هەنگاوی گرنگترو پێویستتر هەیە یەکێتی بیهاوێهێت.\nهەرکات گەورە دەسەڵاتدارانی ناو یەکێتی ئەم هەنگاوە پێویستانەیان نا، ئەوا کۆنگرەش زۆر ئاسان دەبەسترێت و دەگاتە ئامانجی خۆی.\nکۆنگرە ببەستێت و دوور لەهەر تەشەنوجات و رقڕقانێیەکی سیاسی و تۆڵەکردنەوەو پاشقولگرتن لەیەکتر، کۆنگرە بکاتە خاڵی وەرچەرخانی یەکێتی لەم دۆخەوە بۆ دۆخێکی تر. بەجۆرێک ئاوێک بە دڵی پڕلە داخ و ئاگرگرتووی ئەندامان و خەمخۆرانی یەکێتییدا بکاتەوەو چارەسەرییەک بێت بۆ نەخۆشییە سەرەکییەکەی یەکێتی.\nئاشتکردنەوەی هەموو ئەو کەسو لایەن و دڵسۆزانەی یەکێتی کە ئێستا لە دەرەوەی یەکێتین و ئیش بۆ پڕۆژەی تر دەکەن. چونکە ئەگەر لەناو یەکێتیدا بڕوایەک ماوە بەو قسەیەی کە دەوترێت «یەکێتی کەسی لێ زیادنییە» پێویستە ئیشی لەسەر بکرێت و بەکردار پیشان بدرێت کە یەکێتی کەسی لێ زیاد نییەو کاردەکات بۆ ئاشتکردنەوەیان.\nپێویستە یەکێتی بچێتە شاری کەرکوک و بەبێ گەڕانەوە بۆ پارتی و ئەندامانی لیستی برایەتی، لەگەڵ تورکمان و عەرەبەکان 21 ئەندامی ئەنجومەن کۆبکاتەوەو پارێزگارێکی نوێ بۆ کەرکوک دابنێت.\nبە بڕوای ئێمەش بەشی ئەوە کادری دڵسۆزمان هەیە کاندید بکرێت بۆ پۆستی پارێزگاری کەرکوک. کە رەنگە هەریەکەمان کەسێکمان پێ شایستە بێت ئەمەش لەبەر چەند هۆکارێک نەک جیاوازیی نێوان کادیرو بەرپرسانی یەکێتیی نیشتمانی، بۆ نموونە بەبڕوای تایبەتیی خۆم کەسێکی وەک هەڤاڵ خالید شوانی گونجاوە چونکە:\nیەکەم: خالید شوانی خەڵکی کەرکوکە.\nدووەم:نزیکایەتییەکی تەواوی هەبووە لە سەرۆک (مام جەلال) و سیاسەتی یەکێتییەوە.\nسێیەم: لەڕووی تەمەنەوە گەنجە.\nیەکێتیی هەموو میدیاکانی لەیەک دەزگادا کۆبکاتەوەو ئاوڕێکی جدی لە میدیاو میدیاکارەکانی بداتەوە. چونکە؛ پشتگوێخستنی میدیاکاران و کادرە دڵسۆزەکانی یەکێتیی لەلایەن کەسە پلەباڵاکانی ناو یەکێتییەوە؛ وایکردووە ئێستا وەجبە وەجبە میدیاکارانی یەکێتی میدیاو دەزگاکانی یەکێتیی جێدەهێڵن و روو دەکەنە میدیاکانی تر، ئەمەش مافی خۆیانە بەدوای سەرچاوەی ژیانیاندا بگەڕێن.\nپێویستە بەرپرسانی یەکێتیی ئیتر لە پاڵەوانبوون و خۆ بەگەورەزانین بێنەخوارەوەو کورسییەکانیان جێبهڵن و لەگەڵ هاووڵاتیان بەگشتیی و دەنگدەرو خەمخۆرانی یەکێتی بەتایبەتی ئاشتببنەوەو ئەو مەودا زۆرەی کەوتۆتە نێوان بەرپرسان و میللەتەوە نەهێڵرێت، یان کەم بکرێتەوە بۆ کەمترین مەودا. بەجۆرێک حزبێکی سۆسیال دیموکراتی وەک یەکێتی جیابکرێتەوە لە هەر حزب و لایەنێکی تری کوردی.\nپێویستە یەکێتیی خەمێکی جدی لەو هەموو گوتارو لێدوانە پێچەوانەو دژ بەیەکانە بخوات کە لەئاستی سەرەوەی حزبەکەدا هەیەو تەواو بێسەرەوبەرەیی لەناو یەکێتیدا دروستکردووەو «هەر ئەندامەو لەبایەک شەن دەکات».\nچونکە؛ یەکێتیی لەئاستی ئەندام و لایەنگرەکانیدا هیچ کێشەیەکی نییەو ئەو ئەندام و لایەنگرو دڵسۆزەی یەکێتی هەیەتی هیچ حزبێکی تر لە خۆرهەڵاتی ناوەڕاستدا نییەتی. بەڵکو ئەوە بەرپرسەکانمانە تووشی ئازارو خەم و بێتاقەتییان کردووین.\nپێویستە یەکێتی کۆشکی سپی لە هەولێرەوە بباتە کەرکوک و چیتر لە سێبەری پارتیدا نەمێنێتەوە. لەبنەڕەتدا ئەم کۆشکە بۆ گۆڕانکاری بوو لە پێگەو قورسایی هێزی یەکێتی لەسەر دەنگدەرو لایەنگرانی یەکێتی لە هەولێر. بەڵام بەداخەوە نەک کۆشکی سپی رێژەی دەنگدەری یەکێتیی زۆر نەکردو زیاتر نەکرد، بەڵکو کارێکی ئەوتۆی کرد گومان لە یەکێتی بوونی هەندێک بەرپرسی باڵای یەکێتییش بکەین.\nبۆیە بۆئەوەی کەرکوکیش لەدەستی یەکێتیی دەرنەکرێت!، پێویستە کۆشکی سپی ببرێتە (قەڵای سەوز ــ کەرکوک)\nیەکێتیی لە خەمی مووچەخۆرانی کوردستاندا بێت و لەپێناو لایەنێک یان بەرژەوەندیی چەند بنەماڵەو سیاسییەکی هەرێمدا پەیوەندیی خۆی لەگەڵ بەغدا نەبچڕێنێت.\nپێویستە بەئاشکراو ئەگەر تا دۆخی دوولەتبوونی هەرێمی کوردستانیش چووبێت، بگەڕێتەوە بەغداو مووچەی فەرمانبەران و مووچەخۆرانی هەرێم دابینبکات و هاووڵاتیانی هەرێم لەم دۆخە خراپەی ژیانیان رزگاربکات.


هەوڵی بارزانی بۆ نزیکبوونەوە و ئاشتەوایی لە گەڵ ڕەوتە شیعەکانی عێراق - Mehr News Agency\n23 tîrmehê 2018 - 21:17\nNews Code 20472\nهەوڵی بارزانی بۆ نزیکبوونەوە و ئاشتەوایی لە گەڵ ڕەوتە شیعەکانی عێراق\nرۆژنامەی "الشرق الاوسط" بە گێڕانەوە لە سەرچاوەیەکی ئاگادار لە هەوڵی مەسعوود بارزانی بۆ ئاشتەوایی و باشتر کردنی پەیوەندیی ڕەوتە سیاسییەکانی شیعەی عێراق هەواڵی دا.\nبە ڕاپۆرتی ئاژانسی هەواڵی مێهر بە گێڕانەوە لە رۆژنامەی "الشرق الاوسط"، سەرچاوەیەکی ئاگادار ڕایگەیاندووە کە ڕەوتە سیاسییەکانی شیعە و کوردی عێراقی هەوڵ دەدەن کە بە یەکگرتووییەوە هاوپەیمانییەکی گەورەتر لە پەرلەمانی عێراق پێکبهێنن.\nلەمناوە کەسایەتییەکی سیاسی عێراقی جەختی کرد کە هەموو ڕەوتە شیعەکانی ئامادەبووی پەرلەمان کە بریتین لە "سائێرۆن، فەتح، نەسر، دەوڵەتی یاسا و حیکمەی نیشتمانی" لە سەر ئەوەی کە دەوڵەتی داهاتووی عێراق دەبێ لە هەموو ڕەوتە سیاسییەکان و لەوان ڕەوتە کوردی و سوننەکان پێکهاتبێت، هاوڕان بۆ ئەوەی هیچ ڕەوتێک نەخرێتە پەراوێزەوە.\n"الشرق الاوسط" ڕاپۆرتی داوە کە ئەم پرسە یەکگرتنەوە و نزیکیی ڕەوتە شیعە و کوردەکان پشتڕاست دەکاتەوە و دیدارگەلی ئەم دواییەی وەفدی شیعە لە گەڵ مەسعوود بارزانی دەتوانێ هاوپەیمانیی مێژوویی شیعە و کەردی بە دواوە بێت.\nبە وتەی ئەو رۆژنامەیە لە ئێستادا مەسعوود بارزانی هەوڵی نزیک بوونەوە و باشتر کردنی پەیوەندیی لە گەڵ ڕەوتە شیعەکان دەدات کە لە دوای بەڕێوەچوونی ڕیفراندۆمی سەربەخۆیی هەرێمی کوردستان پەیوەندییەکانیان لە گەڵ کوردستان ئاڵۆز ببوو.


ناوچەی باکووری رۆژئاوای ئێڕان بەدرێژایی ساڵانی دوای شۆڕشی ۵۷ و تەنانەت پێش لەوە لەسەردەمی پالەویدا بەردەوام یەکێک لەخاڵە سەرەنج راکێشەکانی دەزگا هەواڵگرییەکان بۆ دزەکردن بوو. نموونەی بەکار‌هێنانی پارتە کوردیەکان و ملیشیا کوردەکانە لەلایەن حزبی بەعسی دەسەڵاتدار لەئێڕاق و دوای شۆڕشی ۵۷. گرووپی چەکداری پەژاک (باڵی ئێرانی پەکەکە لەژێڕ کاریگەری رەوتە سیاسی و هزریە زاڵەکان لەسەری و بە پشت بەستن بە چالاکی تێرۆریستی وەک تێڕۆری هاوڵاتیان و هێزە چەکدارەکان، پەیوەدنی لەگڵ دەوڵەتەکانی دژبەری کۆماری ئیسلامی و پشتیوانی لەسیاسەتەکانیان، چالاکی بانگەشە و بڵاوکردنەوەی بابەتی ناڕاست و دابەشکرن لەنێو هاوڵاتیاندا، قاچاخی کاڵا و مرۆڤ و باجگرتن، ئاسایشی باکووری رۆژئاوای وڵاتی خستۆتە ژێر کاریگەریەوە. لەم نێوەندەدا ئەم چالاکیانە زۆرتر کاریگەری خراپی لەسەر ژێرخانی ئابووری پارێزگای کوردستان و هەڵبەتە ناوچە کوردنشینەکان بووە.\nلەدرێژەی ئەم نووسراوەدا ۲۰ بوار کە کاریگەر دەبن بە چالاکییە خراپ و چەکارەکانی پەژاک شی دەکرێتەوە:\nمێشکێکی ۴۰ ساڵان لەبارەی نائەمن بوونی کوردستان هەیە و بۆیە کێشە لەسەر رێگای راکێشانی وەبەرهێنەر بوونی هەیە. ئەم مێشکە و عەقڵە لەچییەوە سەرچاوە دەگرێت؟ کردەوە چەکداری و تێرۆریستییە ملیشیا چەکدارەکان، مێشکێکی نێگەتیڤیان داهێنەوە. بۆیە لەم کەشەدا وەبەربەرهێنەر ناکەوێتە نێو چالاکی ئابووریەوە، ئاستی بێکاری و پەرواوێز نشینی بە خۆیەوە دەبینێت و بەدوای ئەوە زیانە کۆمەڵایەتییەکان دێنە ئاراوە.\nبەشی کشت و کاڵ کۆڵەکەی سەرەکی پەرەسەندی پارێزگا هەژمار دەکرێت و بەو پێیە خوێندنەوەیە بۆ کراوە، بەشی کشت و کاڵ لەسەرەوەی بەرنامە نەتەوەییەکانی ناوچەکە و پارێزگادا بووە و هۆکاریشی بوونی سەرچاوەی ئاو و خاکی بەپیت و یەکێک لەپارێزگا پڕ ئاوەکان لەنێو ۵ بەشی ئای وڵات کە مام ناوەندی بارینی ۷۵۰ میلی مەترەیە و هەروەها لەوەگە و جۆری زۆری گیا و بەشی زۆری دارستان و نێزیکەی ۱۷۰۰ گوند وەک شوێنی ژیان و بەرهەمهێنانی گوندییە؛ جۆرێک کە ئەم مەیل و ویست و بەهرەیە، پارێزگای لەئاستی وڵاتدا لەبەرهەمهێنانی هەندێک بەرهەم تاقانە و سەرەنج راکێش کردووە، لەوانە پلەی یەکەم تا پێنجەمی بەرهەمهێنانی گەنمی دێم و پلەی چوارەمی گوشی مریش بە زیاتر لە ۷۷۰ یەکەی پیشەیی؛ هەروەها پلەی یەکەم لە بەرهەمهێنانی شلک و ئیش داربوونی ۲۹ لەسەدی کرێکارانی پارێزگا لەبەشی جووتیاری و کشت و کاڵ و بەرهەمهێنانی مێوەی زۆر لەبەخە دێمەکان. سەرەڕای ئەمە چۆڵ کردنی گوندەکانی هەندێک بە گوشاری دەروونی، نەبوونی پشتیوانی دەوڵەت، درێژەی باجگرتنەکان تاو نا تاو، هەڕەشەی گەنجان و جووتیاران و … دەبێتە هۆی دواکەوتنی جووتیاری کوردستان لەساڵانی داهاتوودا.\nنەبوونی وەبەرهێنەر لەدامەزراندنی یەکەی ئامادەکردنی بەردە کانزایەکان بۆتە هۆی ئەوەی بەرهەمە کانزایەکانی کوردستان بە شێوازی کاڵ و خام بدرێت بە پارێزگاکانی دیکە و بە نرخی چەندین قات زیاتر دووبارە بکردرێتەوە. پارێزگای کوردستان زیاتر لە ۴۵۰ کانزای تێدایە و لەئێستادا کۆگای مادەکانزایەکانی پارێزگا ۶۱۰ملیۆن تۆن پێش بینی کراە کە لە ۱۸ مادەی کانزایی پێک دێت. ۵۶۰ ملیۆن تۆن لەمانە لەجۆری ناڕەق و لاژوەردین. بەقسەی بەرپرسانی کارگێڕی ئاماری کانزا چالاکەکان زیادی کردووە و ۱۹۰۰ کەس ئیشیان تێدا دەکەن کە جێگای هیواداریە. هەروەها مۆڵەتی بەکارهێنانی کانزا لەئاستی پارێزگای گەیشتۆتە ۳۸۴ نموونە کەبەم پێیە نێزیەکی ۲.۵ لەسەدی کەڵەکەبووەکانی وڵات لەپارێزگای کوردستاندایە. ئەم ئامارە دەریدەخات کەپێگەی کانزایی ئێمە لەوڵات و جیهاندا هێشتاش پێش بکەوێت؛ چوونکە ئەم ئامارە بە زیاد کردنی پانتایی دۆزینەوەکانی کانزا ژێرزەویەکان هیێشتاش زیاتر دەبێت.\nبەڵام کێشە بواری بەدەست هێنانی ئەمجۆرە سەرچاوانەیە؛ چوونکە پیشەسازی بەهێز لەپارێزگا بۆ رووماڵ و پێشگرتن لە کاڵفرۆشی و خامفرۆشی و لەکیس چوونی ئەم سەرچاوانە نییە. واتە بە هۆی لاوازی کاپاسێتییە پیشەییەکان، بەشی زۆری ئەم سەرچاوانە بەشێوازی کاڵ و خام لەپارێزگا دەردەچن کە بۆ پێشگرتنی ئەمە لەقۆناخی یەکەمدا پێویستی بە وەبەرهێنانی راستەوخۆی کۆمپانیا گەورەکانی سەر بە دەوڵەت و هەروەها داینی یارمەتی و هاندانی پێویست بۆ راکێشانی سەرمایەی کەرتی تایبەت هەیە. بەداخەوە کارگە بەرهەمهێنەرە گەورەکان کە ئیشی واتاداریان هەیە کەپارێزگا بوونیان نییە و ژمارەیەکی زۆر لەو کارگانەش کە هەن کێشەی دارایی، سەرانە و مافیان هەیە. داینی ئاسانکاریە گەورە و بەکاریگەرەکان لەدەروەی دەسەڵاتی پارێزگایە و هەروەها هاندەرە بەهرەساەزەکان بۆ راکێشانی وەبەرهێنانی کەرتی تایبەت گرنگترین فاکتەرە کە بە دواداچوونی بەردەوامی بەڕێوەبەرانی کارگێڕێ پارێزگا و نوێنەرانی پارێزگا لەپەرلمان دەتوانن بۆتێپەڕ بوون لەم دۆخە یاریدەر بن.\nفاکتەری ئاستی خوێندەواری یەکێک لە سێ فاکتەری پێکهێنانی پەرەسەندووی مرۆییە (ئاستی خوێندەواری، درێژی تەمەن و ئاستی ژیان) ە. لەساڵی ۹۰ پارێزگای کورستانی لەپلەی ۲۹ی وڵات لەبواری فاکتەرەکانی پەرەسەندووی مرۆیی دا بوو کە بەم واتایە دێت کە لەپەرەنەسەندووترین و بێ بەشترین پارێزگاکانی وڵاتە. خوێندەواری زەمینەیەکی باشە بۆ پەروەردەی کلتووری و پەژراندنی زۆرتر و باشتری ئامادە دەکات کە ئەمە بۆ خۆی دەتوانێت لەسەر چۆنایەتی ژیان و درێژبوونی تەمەن کاریگەری هەبێت.\nبرچسب هااخاذیپ ک کپژاکتوسعهقتلمانع


��ó� ��Ԩڨ �ػʧڡ��������"�� ͸ԯڰҹ��ʹ �دڰ� �ػڻ����. ��Ҹ����ڵ�\n�آ���Թ�� ��� �ʭڨ��ŵ��� �͡����ʹ ���ʹ� ��� ��Ҹ���� ���, �\n��Ҫ�� ���ŵ��� �تء��� ���ʹ�. ���� � �تء��� ��ک��. ൹ �\n�ػԵ� ��ǹڵ� ���̹ڵ� "� � �سڱ�� �����, � � ��Ҹ����\n�ҹ���ʹڵ�"�� ������. ʹ�⵵� ��ڱԵ� ʻڻ�����. ����ҵ� ��� �Ҥҷ��\n��Ե��� �Ҥҷ��Թ��� ����� ���ڵ�, ����� � ʹ�� ���ҵ�. ���ҷ���.\n�Ե�  �����������صڵǳڳ�� �ԯڰԵ�.


✌ (Feyaz Zencirci ( Çekdar Andok شەهیەل\n📅 زمان اضافه کردن Dec 13 2015 1:17AM\n👁 اێ بەخشە 4,687 گل سئرکریائە(دێینە)\nNavê Tevgerî: Çekdar Andok Navê Rast: Feyaz Zenci [ فرەتر(ویشتر)... 👁] ✖ ✖ 1 0 ✔ 88% ✍ س.ئـ. 13-12-2015 1:17:51\n✌ Çekdar Andok) Elîf Aşan) شەهیەل\n📅 زمان اضافه کردن Dec 11 2015 11:47PM\nNavê Tevgerî: Çekdar Andok Navê Rast: Feyaz Zenci [ فرەتر(ویشتر)... 👁] ✖ ✖ 0 0 ✔ 78% ✍ س.ئـ. 11-12-2015 23:47:32\n✌ ئلیف ئاشان (چەکدار ئاندۆک) شەهیەل\n📅 زمان اضافه کردن Jun 17 2016 12:24AM\n👁 اێ بەخشە 4,838 گل سئرکریائە(دێینە)\nناوی ڕێکخراوەیی: چەکدار ئاندۆک ناو و پاشناو: ئلیف [ فرەتر(ویشتر)... 👁] ✖ ✖ 0 0 ✔ 78% ✍ م.ب. 17-6-2016 0:24:10\n✌ فایز زەنجیرجی (چەکدار ئاندۆک) شەهیەل\n📅 زمان اضافه کردن Jun 6 2016 2:33PM\n👁 اێ بەخشە 4,481 گل سئرکریائە(دێینە)\nناوی ڕێکخراوەیی: چەکدار ئاندۆک ناو و پاشناو: فایز [ فرەتر(ویشتر)... 👁] ✖ ✖ 0 0 ✔ 78% ✍ م.ب. 6-6-2016 14:33:38\n📝 فەرماندەیی پێشمەرگە لە شنگال روونکردنەوەیەک بۆ ڕای گشتی کوردستان بڵاودەکاتەوە وەڵگەنۆمەل\n📅 زمان اضافه کردن Nov 12 2015 6:24PM\n👁 اێ بەخشە 3,451 گل سئرکریائە(دێینە)\nئێوارەی ئەمڕۆ چوارشەممە 11ـی 11ـی 2015 تەلەفزیۆنی [ فرەتر(ویشتر)... 👁] ✖ ✖ ✖ 0 0 ✔ 81% ✍ هـ.ب. 12-11-2015 18:24:56


د. كۆچه‌ر عومه‌ر عه‌لی: تای منداڵ به په‌ڕۆی ته‌ڕ فێنك ده‌كرێته‌وه نه‌ك شێدار\nشه‌ممه-08-کانوونی یه‌که‌م(مانگی 12)-2018\nبۆ ڕێنمایی‌و خۆپارێزی له‌و نه‌خۆشیه وه‌رزییانه‌ی منداڵان كه ئێستا بڵاون لاپه‌ڕه‌ی ژیانداری پسپۆڕێكی بواری منداڵانی هێنایه دوان.د. كۆچه‌ر عومه‌ر، پزیشكی نه‌خۆشخانه‌ی منداڵانی فێركاری‌و خوێندكاری دوا قۆناغی دكتۆرا، باسی له نه‌خۆشیه وه‌رزییه بڵاوه‌كان كرد كه له‌ئێستادا زۆرن. ئاماژه‌ی به‌وه‌دا كاتێك وه‌رزی سه‌رما ده‌چێته پێشه‌وه و پله‌كانی گه‌رما داده‌به‌زن. ئه‌م گۆڕانكارییانه ده‌بنه هۆی سه‌رهه‌ڵدانی ژماره‌یه‌ك نه‌خۆشی منداڵان. ڤایرۆسه‌كان چالاك ده‌بن\nوتی: ئه‌و نه‌خۆشییانه به هۆی گۆڕینی پله‌ی گه‌رماوه بڵاون‌و له وه‌رزی پایز و سه‌رهه‌ڵدانی سه‌رمادا ده‌رده‌كه‌ون به‌هۆی ڤایرۆسه‌كانه‌وه زۆرن‌و چالاك ده‌بن بڵاوبوونه‌وه‌ی نه‌خۆشی. به‌ڵام ئه‌و نه‌خۆشییانه‌ی كه له هه‌رێمی كوردستان و سلێمانی هه‌ن. نه‌خۆشی له‌وزه‌تێنه‌كان و حه‌ساسیه‌تی قه‌سه‌باتی سنگ و هه‌ڵامه‌تیش به ڕێژه‌یه‌كی به‌رچاو بڵاوده‌بێته‌وه.\nئاماژه‌ی به‌وه‌یشدا كه هۆكاری نه‌خۆشیه‌كه به هۆی گۆڕینی پله‌ی گه‌رماوه‌یه له پله‌ی گه‌رمی به‌رزه‌وه بۆ پله‌یه‌كی نزم. ئه‌م گۆڕانه ده‌بێته هۆی چالاكبوونی ڤایرۆسه‌كان‌و سه‌رهه‌ڵدانی ئه‌و نه‌خۆشییانه.\nوتیشی: به‌رزبوونه‌وه‌ی (تا) ی منداڵ یه‌كێكی تره له‌و نه‌خۆشییانه كه به‌هۆی ئه‌م گۆڕانكارییه‌وه تووشی منداڵ ده‌بێت.\nده‌رباره‌ی بڵاوبوونه‌وه‌ی كۆكه، كه له ئێستادا تووشی هاوڵاتیان ده‌بێت زیاتر وتی: كۆكه‌ی كه‌ڵه‌شێری یه‌كێكه له‌و نه‌خۆشیانه‌ی بڵاوه. له سه‌ره‌تای شه‌و كه‌سه‌كه عه‌یبی نیه، به‌ڵام نیوه شه‌و ده‌ست به كۆكه ده‌كات خه‌وی ده‌زڕێنێ. هۆكار ئه‌وه‌یه كه ڕه‌بوه به هه‌وای سارد چالاك ده‌بێت.\nهه‌ناسه‌ی دایك ده‌یگوێزێته‌وه\nژماره‌یه‌كی زۆر له دایكان كه منداڵی ساوایان هه‌یه، تووشی هه‌ڵامه‌ت بوون پێدانی شیر به منداڵ نه‌خۆشیه‌كه ده‌گوێزێته‌وه بۆ منداڵه‌كه؟\nد. كۆچه‌ر وتی: شیره‌كه خۆی نه‌خۆشیه‌كه ناگوێزێته‌وه، به‌ڵام له ڕێگه‌ی هه‌ناسه‌ی دایكه‌وه ئه‌و نه‌خۆشیه ده‌گوێزرێته‌وه. باشتر وایه دایكه‌كه له كاتی پێدانی شیر به كۆرپه‌كه‌ی كه‌مامه به‌كاربێنێ، یان له ڕێگه‌ی ده‌ستی پیسه‌وه له‌وانه‌یه مه‌ترسی گوێزانه‌وه‌ی هه‌بێت. بۆیه باشتر وایه كه دایكه‌كه پاك‌و خاوێن بێت. ده‌رباره‌ی به‌رزبوونه‌وه‌ی پله‌ی گه‌رمای له‌شی منداڵیش وتی:كاتێك پله‌ی گه‌رمی له‌شی منداڵ ده‌گاته(39) پله. ئیتر ده‌بێت ئاگامان له منداڵ بێت‌و بزانین چۆن مامه‌ڵه له‌گه‌ڵ ئه‌و (تا)یه ده‌كه‌ین. وتیشی: له‌كاتی تای زۆردا ده‌بێت به په‌ڕۆیه‌كی ته‌ڕ، نه‌ك شێدار. ده‌ست و قاچ و ده‌م‌وچاوی منداڵه‌كه فێنك بكه‌ینه‌وه. نابێت پشت‌و سكی منداڵه‌كه فێنك كه‌ینه‌وه. ده‌بێت په‌ڕۆكه ئاوی پێوه بێت ده‌ست و قاچ‌و ده‌مو چاو ته‌ڕ بكرێ، هه‌تا فێنك ده‌بێته‌وه. دواتر كه فێنك بوه‌وه ده‌بێت دایپۆشین، چونكه له‌وانه‌یه سه‌رمای بێته‌وه. هه‌روه‌ها ده‌توانرێ له هه‌ندێ حاڵه‌تدا پاراسیسیتۆڵ و پڕۆفین به‌كاربێنین. له باره‌ی شێوازی پێدانی ده‌رمان به منداڵه‌وه وتی: پێدانی شروبی تا به 6 سه‌عات جارێ ده‌بێ، ئه‌گه‌ر زانیمان نه‌خۆشیه‌كه‌ی كۆنترۆل نیه ده‌بێت سه‌ردانی بنكه‌ی ته‌ندروستی بكه‌ین جورعه‌كه‌ی به پێی ئه‌وه‌بێت منداڵه‌كه پێویستی پێیه‌تی. وا باشتره ئاگاداری ئه‌وه بین پرۆفین له‌كاتی ڕه‌بوه به‌كارنه‌هێنین. ئه‌مه ده‌بێته كێشه بۆ منداڵه‌كه.هه‌ندێ نه‌خۆشی ده‌مێنێته‌وه‌ده‌رباره‌ی ئه‌و نه‌خۆشیانه‌ی كه ئه‌گه‌ر له منداڵیدا چاره‌سه‌ر نه‌كرێ له گه‌وره‌ییدا كێشه‌ی بۆ دروست ده‌كات. ناوبراو وتی: هه‌ر نه‌خۆشیه‌ك په‌ره‌بسێنێت ده‌بێت ئاگامان لێی بێت. به تایبه‌ت نه‌خۆشی گه‌نم و حه‌ساسیه‌تی كۆڵۆن. خۆته‌ڕكردن دوای پێنج ساڵی نه‌خۆشیه‌زۆر له منداڵان خۆیان ته‌ڕ ده‌كه‌ن، ئه‌مه هۆكاره‌ی چیه؟ كه ته‌مه‌نیشی هه‌ڵكشاوه، به‌ڵام میز به خۆیاندا ده‌كه‌ن. د. كۆچه‌ر له‌و باره‌یه‌وه وتی: ئه‌گه‌ر منداڵ له‌سه‌روو ته‌مه‌نی چوار ساڵه‌وه خۆی ته‌ڕكرد‌و له هه‌فته‌یه‌ك جارێ زۆرتربوو ئه‌بێت هه‌وڵی چاره‌سه‌ر بدرێ. چونكه به‌شێكی په‌یوه‌ندی به ئیلتهابی میزه‌ڵانه‌وه هه‌یه و له‌وانه‌یه به‌شێكی ده‌روونی بێ، له‌و حاڵه‌ته‌دا پێویسته دكتۆر بیبینێ.\n353 جار بینراوه


مووچەی فەرمانبەران و خانەنشینی لەهەموو وڵات و هەرێمێکدا، بە یاسا رێکدەخرێ و هەر بە پشت بەستن بەیاسا گۆڕانکاری تێدا دەکرێت .. لەهەرێمی کوردستاندا بەپێی یاسای ژمارە (۲۲) ئەم رێکارە رێکخراوە، بڕینی مووچەی فەرمانبەران بەناوی پاشەکەوتەوە کارێکی نایاساییە، چونکە رێکاری یاسایی و ئسوڵی نەگیراوەتە بەر لە لایەن حکومەتەوە.\nحکومەتی هەرێم دوو جار غەدری لە مووچە خۆرانی کوردستان کردوە، جارێک لە جیاتی ئەوەی چاکسازی لە خەرجیەکان و شەفافیەت لەداهاتەکانیدا بکات، هات مووچەی خانەنشین و فەرمانبەرانی بڕی، جاری دووەم ئەم بڕینەی ناولێنا پاشەکەوت، ئەمەش خۆڵکردنە چاوی رای گشتی و خودی مووچە خۆران بوو، بێخەبەر لەوەی خەڵکی کوردستان زۆر بە ئاگاترن لە عەقڵیەتەی لە پشتی ئەم غەدرانەوە هەیە حکومەت دەیکات، لەجیاتی داوای لێبوردن لە خەڵکی کوردستان و شکستهێنان لە چارەسەرکردنی قەیرانەکان و رۆژ لەدوای رۆژ خەڵکی کوردستان تووشی قەرزی وڵاتان و کۆمپانیاکان، لە رێگەی بەناو راوێژکارو کاربەدەستەکانیانەوە هێشتا برینی مامۆستایان و فەرمانبەران دەکولێننەوە.\nئێستا خەڵکی کوردستان باشتر دەزانن بۆچی حکومەت شاگەشکە بوو بە داخستنی دەرگای پەرلەمان و دوور خستنەوەی چاوی چاودێری نوێنەرانی گەل لەسەر هەڵسوکەوتە ناشەفاف و سەفقە شاراوەکانی و هەبوونی بەرنامەی قووت بڕینی مووچەخۆران، ئەگینا ئەگەر پەرلەمان لە کاردا بووایە هەگیز نەیدەهێشت ئەم غەدرانە ببن بە بڕیاری حکومەت.\nخەڵکی کوردستان راهاتووەو دەزانێت ئەم حکومەتە ناتوانێت خزمەتی بکات و خزمەتگوزاری شایستەی پێشکەش بکات، بەڵام هەمیشە لە دڵە راوکێدایە ئاخۆ غەدری تری چۆنچۆنی لێ دەکات یان نەیکات .. تەنیا چارەسەر بۆ ئەم قۆناغەو دەرباز لە بەشێک لەم گرفتانەش لە ئێستادا بریتیە لە فرۆشتنی نەوت لە رێگەی سۆمۆو حکومەتی ئیتحادییەوە، چونکە ئەو پرۆسەیە زۆرتر لە ژێر چاودێری دەزگاکانی چادێری و بەدوداچووندایە. بەم جۆرە بەشە بودجەی کوردستان دەدرێت بەپێی یاسای بودجەی گشتی پەسەندکراوی ۲٠۱۷ هەرچەندە دڵنیام حکومەت خۆی خستۆتە تونێلێکەوە ئیرادەی گەڕانەوەی نییە لەگەڵ تورکیادا، ئەم بۆچونەشم پێش پەسەندکردنی بودجەی عیراق باسکردوە، چونکە بەهیچ جۆرێک بیرکردنەوەی حکومەت و ئاراستەی کارکردنی چوونە ژێرباری ئەو پرۆژەو پێشنیارانە نییە کە پەرلەمانتارانی کوردستان و عیراق ئەندامانی ئەنجومەنی پارێزگاکان و خەڵک و رێکخراوە مەدەنییەکان دەیخەنە روو، ئەمەش نیگەرانیەکی گەورەیەو پێناسەیەکی روونە بۆ جۆری حکومەتەکە! لەهەموو حاڵەتێکدا ئیجرائاتی کارەکی بەوە دەست پێدەکات کە لە پرۆسەی نەوتیدا کە کۆنتراکت و داهاتی فرۆشتنیدا بەشێکن لەو پرۆسەیە چاکسازیی و شەفافیەت پیادە بکات، چونکە پشکی باڵای داهاتی کوردستان لە رێگەی نەوتەوەیە.\nبەڵام ئەفسوس حکومەت بەهەرزان و تاڵان فرۆشتنی نەوت ئایندەیەکی گران و سەختیان بۆ خەڵکی کوردستان کڕی. گلەیی بێت لە دیوانی چاودێری دارایی و داواکاری گشی کوردستان لەبەرامبەر ئەم مەترسیە گەورەیەی بەناو دەسەڵاتی جێبەجێکردن خوڵقاندویەتی، فشاری پێویست و رێوشوێنی یاسایی پێویستیان نەگرتۆتە بەر. هەچەندە هێشتاش تا کار لەکار بەتەواوی نەترازاوە دەتوانن بەشێک بن لەو رێگەنەدانە لە بەهەدەردانی سامانی گشتی و سوتاندنی ئایندەی خەڵکی کوردستان و نەوەی داهاتوو.. روونە زۆرینەی سەرکردایەتی بەناو باڵای حزبەکان بۆچی بێدەنگن، چونکە ئەوانیش لە فۆرمی جیاجیادا سودمەندن لەو دۆخەی کە خوڵقێنراوە. بەمانایەکی تر بەشدارن لە سزادانی خەڵک لەلایەن حکومەتەوە.


نەوزادى موهەندیس: هەرێمى کوردستان و … مەڕى قوربانى! – WTARIKURD\nنەوزادى موهەندیس: هەرێمى کوردستان و … مەڕى قوربانى!\nبەداخەوە دۆخى سیاسى و ئابورى و ئەمنى و کۆمەڵایەتى و سەرتاپاى جومگەکانى ژیان و گوزەرانى کۆمەڵگەى کوردەوارى و دەسەڵاتە سیاسیەکەشى هیچ کاتێک بە هێندەى ئەم قۆناغەى لە مەترسیدا نەبووە (هەرچەندە بە درێژایى مێژوو کورد هەر دڕدۆنگ و ناتەبا و دژ بەیەکتر بوون و لەمەترسیشیدا بووە) لانى کەم لەماوەى ئەم 30 ساڵى دەسەڵات و ئەزمونەدا،کەچى هیچ سەرکردەیەک یان حیزبێکى سیاسى یان شەقامى کوردى یان ڕێکخراوەکانى کۆمەڵگەى مەدەنى ( کە هێندە زۆرن وەکو گەڵاى دار وان) هیمەتێک خەمخۆریەکى جدى یان دەستپێشخەریەک ناکەن بۆ خۆ ڕاپسکاندن لەم دۆخە مەترسیدارە و پڕ ئاڵنگاریانە کەهەر چوار دەورى هەرێمى کوردستانیان تەنیوە، هیچ کەسێک بوێرى کارێکى مەزن ناکات یان تەنانەت سەرکێشیەکیش بۆ ئەوەى لەناوخۆى هەرێم و بۆ دراوسێکانیشى بسەلمێنێت کە کورد و دەسەڵاتەکەى هەیە و ماوە و دەمێنێت و تواناى بەرگریکردنى پیرۆزیشى هەیە.\nسەرکردەکان یان حیزبە سیاسیەکان، هەیانە خۆى لە کونجى قەباعەت خنیوە و بێدەنگ و مڕومۆچ لێیدانیشتوە یان خۆى شارۆدتەوە و هیچى لەدەست نایە و چاوەڕوانى قەدەرى خۆیەتى بۆ گرتن و ڕاوەدونان و کوشتن و تیرۆرکردنى لەگەڵ ئەوەى حەزدەکات یان هەوڵدەدات کە ببێتە مەرجعیەت و دەمڕاستى نەتەوەیەکیش.حیزب و سەرکردەى تریش هەن هەڵپە و جوڵە و خۆدەرخستنى زۆریان هەیە بەڵام هێشتاش نەبونەتە جێگە متمانەى ناوخۆ و دەرەو و دەرودراوسێش و سەنگ و قورساییان پەیدا نەکردوە کە گوێیان لێبگیرێت یان ڕێگەیان پێبدەن زیاتر لە قەبارەى خۆیان هەڵبسڕێن.\nزۆرینەکەى تریش بێدەسەڵات و ( لا حول له ولا قوە ) لە جێگە و لەناو بارەگا حیزبیەکانى خۆیان دانیشتون و قسە و ورتە ورت و تەنها بۆڵە بۆڵ دەکەن و لە پێناو نەبڕینى مانگانە و یارمەتى و بۆ چەند پلەو پۆستێک خۆیان کڕکردوە.\nجا ئەمە حاڵى ناوخۆمانە و هەموانیش هیچیان لەگەڵ یەکتردا ئاشت و دۆستى ڕاستەقینە نین و متمانەیان بەیەکتر نیە و هەندێکیشیان تەنها ڕۆڵى گواستنەوە یان ڕاپۆرت نوسین دەبینن دواى کۆبونەوەکانیان بۆ حیزبەکانى دەسەڵات.\nجا تا ئەو دڕدۆنگیە و ئەو بێ متمانەییە نەڕەوێتەوە هیچ کات بەهێز و خۆڕاگر و پتەونابین لەناوەوە و بەرامبەر دەرودراوسێکانیشدا. ئاخر چۆن داگیرکەرانى کوردستان بسەڵمنەوە لەم دەسەڵاتە کە تەنها سەرمەستى کۆکردنەوە و گەندەڵیە لە حوکمڕانى و سەروەت و سامانى سەرزەوى و ژێرزەوى ئەم هەرێمە، ئاخر چۆن حسابێکى بۆ بکرێت کە هەموانیان لەخەوێکى قوڵ و شیریندان و گوێ نادەنە داگیرکارى تورکیا کە زیاد لە 40 کم هاتۆتە خاکى هەرێمەوە و ڕۆژانە تۆپباران و کوشتن و بڕینى مرۆڤەکان و دار و درەخت و پاوان و ڕەزوباخى ئەم وڵاتە سووتماکدەکەن. لەولاشەوە ئێرانیش بەسیاسەتە نامرۆڤانە و نادۆستانەکانى و بەنەرمى و بە ناڕاستەوخۆ و بەهێواشى ژەهرخواردمان دەکات وچەندین میلیشیاى چەکدارى شیعەى دژى کورد ڕاستکردۆتەوە و هەفتە نیە بۆردومانى پایتەختەکەمان نەکەن و بە گرتنەوەى ئاوى ڕوبارەکان و داخستنى سنورەکان و… هتد، دوژمنایەتى تا سەر ئێسقانمان دەکات.\nعێراقى لاواز و بێدەسەڵاتیش ئەویش بە دەست لە پشتدانى تورکیا و ئێران خۆى لێمان گیڤکردۆتەوە و نایەتە ژێر بارى بەجێگەیاندنى داواکارى و مافە ڕەوا سیاسى و دارایى و ئەمنیەکانمان و گەرەکێتى ڕۆژێک زووتر ئەم دەسەڵات و تاکە هەرێمەى ناو عێراقیش نغرۆى زەوى ببێت و نەمێنێت.\nئەمە دۆخ و وێنە مەترسیدارەکەى هەرێمى کوردستانە کە وەکو ئەو مەڕە بێدەسەڵات و بەستەزمانەم دێتە بەرچاو کە هێواش هێواش لە جەژنى قوربان نزیک دەبێتەوە و مەرگى خۆى بەچاوى خۆى دەبینێت و لە چاوەڕوانیەکى کوشندە و مەترسیداردایە و هیچیشى لەدەست نایەت بۆ خۆڕزگارکردن و کاتێک دەزانێت قەسابێکى بەتوانا و بەخۆوە و دەست بە کێردێکى تیژى دەبانەوە و لەچاوترکاندنێکدا گیانى لێدەسێنێت و تەپڵى سەرکەوتن لێدەدات و ئەمیش بۆ هەتاهەتایە دەچێتە ڕیزى نەبوانەوە.\nبەداخەوە هەرێمى کوردستان و دەسەڵاتە سیاسیەکەى و سەرکردە و حیزبە سیاسیەکانى گەر وەخۆ نەکەون و خۆ ڕانەپسکێنن و بەکار و کردەوە و گوتارى خۆیاندا نەچنەوە و دوورنەکەونەوە لە خۆخۆرى و دژایەتى یەکترى ئەوا زۆر نیزکە لەم جەژنى قوربانەدا ئەم هەرێمە تەمەن 30 ساڵەییە و لەو پەڕى توانا و گەنجێتیدا بکرێتە قۆچى قوربانى.چونکە دڵتان خۆش نەبێت بە هەندێک دەعوەتنامە و سەردانى وڵاتانى دەرودرواسێ و دونیا و ڕاخستنى فەرشى سوور بۆتان و هاتنیان بۆ کوردستان، چونکە مێژوو دەریخستوە کە ئەوان مامەڵە لەگەڵ ئەمرى واقیع دەکەن و بەس.جا هەر کەسێک بێت، بەڵام بەهێزبێت چەندە دیکتاتۆر و دڕندەش بێت.\nئەوکاتیش پەشیمانى و بەسەریەکدانوسان دادى هیچ کەس نادات و هەموان سەرشۆڕ و زەلیل دەکەوین لەبەر قاپى دوژمنان و داگیرکاراندا و تادەورانێکى ترى مێژوویى و سوڕاندنێکى چەرخى فەلەک لە بەرژەوەندى کورد دەبێت چاوەڕوان بین.\nنەوزادى موهەندیس: دیاردەى کۆچکردن و لێکەوتە ئەرێنى و نەرێنیەکانى لەسەر کۆمەڵگاى کوردەوارى. - 2022-01-13\nعیماد عه‌لی: ئه‌ركی رۆشبیران له ئاست بێ سه‌روبه‌ری ده‌سه‌ڵاتدا.\nعه‌بدوڵا که‌ریم مه‌حمود: تێرامان و خوێندنه‌وه‌یه‌کی تر بۆ ده‌وڵه‌ت و خێڵ ــی فالح عه‌بدولجه‌بار/ بەشی چوارەم.


کوردیپێدیا - مافی مرۆڤ: زیاترلە 18%ی دانیشتوانی عیراق لەژێر هێڵی هەژارییەوەن\n📊 مافی مرۆڤ: زیاترلە 18%ی دانیشتوانی عیراق لەژێر هێڵی هەژارییەوەن | پۆل: ئامار و راپرسی | زمانی بابەت: 🏳 کوردیی ناوەڕاست\nمافی مرۆڤ: زیاترلە 18%ی دانیشتوانی عیراق لەژێر هێڵی هەژارییەوەن\nبەپێی راپۆرتێکی ناوەندی نیشتمانیی مافی مرۆڤ، کەسەر بەوەزارەتی مافی مرۆڤی عێراقە، زیاتر لە18%ی دانیشتوانی عیراق لەژێر هێڵی هەژارییەوەن،کەدەکاتە (6.4) ملیۆن کەس و زۆربەیان گوندنشینەکانن.\nبەغدا، ئاوێنەنیوز: بەگوێرەی بەیاننامەیەکی وەزارەتی ناوبراو کە ئەمڕۆ (شەممە) بڵاوبۆتەوە و وێنەیەکی دەست ئاوێنەنیوز کەوتووە، هاتووە، عیراق یەکێکە لەوڵاتە دەوڵەمەندەکان لەڕووی سامانی نەوتەوە بەڵام ئاستی خەرجیی تاک بەبەراورد لەگەڵ وڵاتانی هاوسێدا زۆر نزمە."\nبەپێی ئەو راپۆرتە، ئامارەکان روونیدەکەنەوە کە زیاتر لە (18%)ی دانیشتوانی عیراق لەژێر هێڵی هەژاریدا ژیان بەسەردەبەن و ژمارەیان نزیکەی (6.4) ملیۆن کەسە بەتایبەتیش لەگوندەکاندا."\nراپۆرتەکەی ناوەندی نیشتمانیی مافی مرۆڤ چەند رێنمایی و راسپاردەیەکی پێشنیارکردووە بۆ کەمکردنەوەی ئەو ژمارە زۆرەی هەژاران لەعیراق وەک "خوێندنی ئیلزامی قۆناغی ناوەندیش بگرێتەوە وەک لەوڵاتە شارستانییەکاندا پەیڕەودەکرێت بەمەبەستی رەخساندنی دەرفەت لەبەردەم زۆرترین ژمارەی نێر و مێ بۆ بەردەوام بوون لەخوێندن".\nهەروەها لەراسپاردەکانی دیکەی راپۆرتەکە "کۆمەککردنی ئەو کەسانەی توانای کارکردنیان نیە وەک کەمئەندامان و هەتیوان و بێوەژنان لەڕێی تۆڕی پاراستنی کۆمەڵایەتیی وەزارەتی کار و کاروباری کۆمەڵایەتی و رێکخراوە مرۆییەکانەوە".\nوێرای "ئامادەکردنی چەند پرۆژە یاسایەک دەربارەی رێزگرتنی مافەکانی مرۆڤ لەچوارچێوەی دەستوری عیراق و رێکەوتنامە نێودەوڵەتییەکان کە عیراق ئەندامە تێیدا."\n➕ ئەم بابەتە لەلایەن: (هاوڕێ باخەوان)ەوە لە: Aug 24 2013 10:59PM تۆمارکراوە\n👁 ئەم بابەتە 2,505 جار بینراوە


لە کەمپی ئاوارەکانی عێراقدا کاری لەشفرۆشی بە ژنانی داعش دەکرێت\nگۆڤارێکی ئەمریکی باس لەوەدەکات، لە کەمپی ئاوارەکانی عێراقدا کاری لەشفرۆشی بە ژنانی داعش دەکرێت و دەستدرێژیشیان دەکرێتە سەر.\nگۆڤاری فۆرێن پۆڵسی ئەمریکی لەبەدواداچونێکیدا ئاشکرایکردووە، لە کەمپێکی ئاوارەکانی نزیک لە شاری موسڵ، ژنانی چەکدارانی داعش لە کەمپی ئاوارەکاندا ناچار بەکاری لەشفرۆشی دەکرێن لەبەرامبەر پارە و خزمەتگوزاری یاخود ڕێگەپێدانیان بۆ چوونەدەرەوە لە کەمپەکان بەشێوەیەکی کاتی.\nگۆڤارەکە ڕایگەیاندووە، ئەو ژنانە لەڕووی ئەمنییەوە بە مەترسی دادەنرێن و ئەوەش وایکردووە لە خزمەتگوزارییە سەرەتاییەکان بێبەشببن.\nئاماژەش بەوەدەکات، هەندێکجار هێزە ئەمنییەکانی عێراق دەسەڵاتەکانیان بەکاردەهێنن بۆ ئەوەی کاری لەشفرۆشی بەژنانی داعش بکەن یاخود دەستدرێژی سێکسیان بکەنەسەر.\nگۆڤارەکە پشتی بە زانیارییەکانی چالاکوانێکی مافەکانی مرۆڤ لە موسڵ بەستووە بەناوی عومەر محەمەد، کە ڕایگەیاندووە، لەناو کەمپی ئاوارەکاندا پیاوان باندی لەشفرۆشییان دروستکردووە و ژنەکان ناچار بە لەشفرۆشی دەکەن\n2019-05-02 |2324 جار خوێندراوەتەوە|


باكوری كوردستان؛ 26كه‌س به‌تۆمه‌تی ئه‌ندامێتی په‌كه‌كه‌و كه‌جه‌كه ده‌ستگیركران\n- 4/9/2017 6:29:00 PM 3571 جار خوێندراوەتەوە\nده‌ستگیركراوه‌كان گواستراونه‌ته‌وه بۆ به‌ڕێوه‌به‌رایه‌تی ئاسایشی وان.\nهێزه‌ئه‌منییه‌كانی توركیا له‌دژی ئه‌ندامانی په‌كه‌كه‌و كه‌جه‌كه ئۆپه‌راسیۆنێك-یان له شاری وان ی باكوری كوردستان ئه‌نجامداو 26 كه‌سیان ده‌ستگیركرد.\nبه‌پێی ئاژانسی دۆغانی توركی ئۆپه‌راسیۆنه‌كه هۆبه‌ی دژه‌تیرۆری سه‌ر به به‌ڕێوه‌به‌رایه‌تی ئاسایشی شاری وان به‌یانی ئه‌مڕۆ له‌دژی په‌كه‌كه‌و كه‌جه‌كه ئه‌نجامیداوه.\nئاماژه‌به‌وه‌كراوه، له ئۆپه‌راسیۆنه‌كه‌دا هێزه‌ئه‌منییه‌كان هه‌ڵیانكوتاوه‌ته سه‌ر ژماره‌یه‌ك خانوو و 26كه‌سیان به تۆمه‌تی ئه‌ندامبوونی په‌كه‌كه‌و كه‌جه‌كه ده‌ستگیركردووه.\nده‌ستگیركراوه‌كان گواستراونه‌ته‌وه بۆ به‌ڕێوه‌به‌رایه‌تی ئاسایشی شاره‌كه و لێپرسینه‌وه له‌گه‌ڵیان به‌رده‌وامه.\nتوركیا ماوه‌یه‌كه هه‌ڵمه‌تێكی به‌رفراوانی ده‌ستگیركردن و دورخستنه‌وه‌ی ئه‌ندامان و سه‌رۆك شاره‌وانییه‌كانی سه‌ر به به‌ده‌په‌و هاوسه‌رۆك‌و په‌رله‌مانتارانی هه‌ده‌په‌ی ده‌ستپێكردووه، كه ناڕه‌زایی زۆری له‌سه‌ر ئاستی ناوخۆی توركیاو وڵاتانی ده‌ره‌وه لێكه‌وتووه‌ته‌وه.\nله‌ماوه‌ی نزیكه‌ی 17 مانگ-دا تا كۆتایی ساڵی ڕابردوو، له توركیا، هه‌شت هه‌زار و 432 ئه‌ندامی هه‌ده‌په و ده‌به‌په ده‌ستبه‌سه‌ر و ده‌ستگیركراون، له‌و ژماره‌یه‌ش دوو هه‌زار و 360 كه‌سیان، هاوسه‌رۆكانی گشتی هه‌ده‌په‌و په‌رله‌مانتاران‌و هاوسه‌رۆكی شارو ناوچه‌و شارۆچكه‌كانن، ئه‌وه‌ش به‌وته‌ی جێگری هاوسه‌رۆكی گشتی هه‌ده‌په.\n28ی ئازاری ئه‌مساڵ، دادگای ئامه‌د دوای هه‌شت ساڵ بڕیاری دۆسیه‌ی كه‌جه‌كه‌ی یه‌كلاییكرده‌وه‌و له‌كۆی 154 تۆمه‌تبار بڕیاری زیندانیكردنی به‌سه‌ر 107كه‌سدا سه‌پاند له‌نێوان شه‌ش بۆ 11ساڵ و 43 تۆمه‌تباریش بێ تاوان ناسێندران و دۆسیه‌ی چوار كه‌سیش به‌هۆی ئه‌وه‌ی له ژیاندا نه‌ماون هه‌ڵوه‌شێنرایه‌وه.\nحكومه‌تی توركیا له ساڵی 2009 ه‌وه هه‌ڵمه‌تێكی به‌ناوی كه‌جه‌كه له‌دژی په‌رله‌مانتاران و سه‌رۆك شاره‌وانییه‌كان وسیاسه‌تمه‌داران و كادیر و لایه‌نگرانی پارتی دیموكراتی و ئاشتی و رۆژنامه‌وانان و ڕۆشنبیران ده‌ستپێكردو 154 كه‌س له‌ژێر ناوی ئه‌و دۆسیه‌یه تۆمه‌تباركران و هه‌ندێكیشیان ده‌ستگیركران.\nدوای هه‌شت ساڵ له به‌رده‌وامی ئه‌و دۆسیه‌یه 28ی مانگی رابردوو، دادگای ئامه‌د به ئاماده‌بوونی 100 پارێزه‌ر بڕیاری له‌باره‌ی دۆسیه‌كه‌وه‌دا به بێ ئه‌وه‌ی هیچكام له‌و تۆمه‌تبارانه ئاماده‌بن.\nدادگای ئامه‌د بڕیاری21 ساڵ زیندانی بۆ كاموران یوكسه‌ك هاوسه‌رۆكی گشتی ده‌به‌په و كه‌مال ئه‌كتاش قه‌رله‌مانتاری پێشووی وان له‌گه‌ڵ 13 كه‌سی تر ده‌ركرد، له‌گه‌ڵ 18 ساڵ زیندانی بۆ ئه‌رجان ئاكیول.\nدادگا هه‌روه‌ها بریاری شه‌ش ساڵ و سێ مانگ زیندانی بۆ فرات ئانلی هاوسه‌رۆكی شاره‌وانی دوورخراوی ئامه‌د و ده‌میر چه‌لیك په‌رله‌مانتاری پێشووی به‌ده‌په‌دا، له‌گه‌ڵ نۆساڵ زیندانی بۆ خه‌تیب دیجله هاوسه‌رۆكی كۆنگره‌ی كۆمه‌ڵگای دیموكرات و یه‌ك ساڵ و سێ مانگ بۆ ئه‌حمه‌د تورك هاوسه‌رۆكی شاره‌وانی مێردین ده‌ركراوه.\n#باکوری کوردستان #كه‌جه‌كه #تورکیا #پەکەکە


نەخۆشییەکی ھەوکردوی درمە بەھۆی بەکتریای چیلکەیی وەناقەوە بڵاودەبێتەوە، ژمارەی بەکتریاکە لەئاستی شوێنی چوونە ناوەوەدا زێد دەبێت و ھەرلەوشوێنەدا دەبێتەھۆی گۆڕانکاری خانەکان و لە ئەنجامی دەرکردنی ژەھری بەکتریاکەدا ھەندێک نیشانەی گرنگی ژەھراوی بوون لە نەخۆش دا دەردەکەوێت.\nبریتیە لە بەکتریایەکی Corynebacterium Diphtheriae، قەبارەکەی لەنێوان ٢ بۆ ٤ میکرۆندایە و ئەم سەر و ئەوسەری ئەستوورە، نەگۆڕن و لەشێوەی پیتی چینیدان، ژەھری بەکتریاکە زۆر زیانبەخشە بۆ مرۆڤ و دەبێتە ھۆی زێد کوتووپڕبوونی نیشانەکان و زۆر جاریش دەبێتە ھۆی مردن. میکرۆبەکە ژەھر فڕێدەداتە نێو سوڕانی خوێنەوەبەتایبەتی کاردەکاتە سەر ناوپۆشی دڵ، گورچیلە و ھەندێک جار خانەکانی دەماریش دەگرێتەوە.\nنەخۆشییەکە لەھەموو جیھاندا بڵاوە بەتایبەتی لە ناوچەکانی ھێڵی ئیستیوائی. نەخۆشی منداڵییە بەڵام لەم دواییانەدا وەناقی تەمەنداریش دەرکەوتووە. لەساڵی ١٩٩٤ بۆ ١٩٩٥ لە ڕووسیا و ئۆکرانیا دەرکەوت و بوەھۆی مردنی ٢٠٠٠ کەس.\nڕاستەوخۆ : لەیەکێکەوە بۆ یەکێکی دی، ھەوا\nناڕاستەوخۆ: بەکارھێنانی کەلوپەلی نەخۆش\nھوکردنی ئاڵووەکان و سووربوونەوەیان و پاشماوەیەک ڕووەکەیان بە گەندە پەردەیەکی سپی دادەپۆشرێت، تا (٣٨ پلەیە نزیکەی)، ھێڵنج، ڕشانەوە، ئازار لەکاتی جوینی خۆراک دا، بێ ھێزی… ھتد\nبەدرێژایی چارەسەرکردنەکە نەخۆش لە نەخۆشخانەدا دەمێنێتەوە.\nپشودان بۆ ماوەی مانگێک\nخواردنی خۆراکی ھەمەجۆر بەتایبەتی بۆی بدرێت لە مەکینە لەبەر گرفتی جووین.\nپێشدەسپێکردن بە دانی چارەسەر دەبێت سێرەمی دژە وەناقی پێبدرێت ١٠٠٠ بۆ ٤٠٠٠ یەکە/کغم\nدەرمانی دژە بەکتریا\nدوورکەوتنەوە و قسەنەکردن لەگەڵ نەخۆش\nپێکوتە دژی وەناق باشترە لەچارەسەر\nدرێژەی بابەت دەتوانن لە پەرتوکی بەڕێز د. زاهیر سوران بخوێننەوە\nنەخۆشییە درمەکان، چاپی دووەم ٢٠٠٦، لاپەڕەی ٨١ وەناق\n4928 جار خوێندراوه‌ته‌وه


کوردیپێدیا - ناڤین ڕەشۆ دەروێش یەکەم جار لە ناو داعش بە دیاری درام بە چەکدارێکی کورد\n👩 ناڤین ڕەشۆ دەروێش یەکەم جار لە ناو داعش بە دیاری درام بە چەکدارێکی کورد | پۆل: دۆزی ژن | زمانی بابەت: 🏳 کوردیی ناوەڕاست\nناڤین رەشۆ دەروێش، کچە رزگاربوویەکی ئێزدی، پێشتر ماڵیان لە گەڕەکی ئازادی بوو لە سەنتەری شارۆچکەی شەنگال و ماوەی زیاتر لە سێ ساڵ کارمەندی رادیۆی چیای شەنگال بوو، رۆژی یەکەمی هێرشی داعشداعش لە 03-08-2014 لە تەمەنی 20 ساڵیدا رفێندرا و لەو بارەیەوە دەڵێت: لە سەرەتای هاتنی داعش، لە بەیانییەوە خۆمان گەیاندە چیای شەنگال، ئێوارەی هەمان رۆژ دەستگیرکراین و رۆژی دواتر بردیانینە سوریا.\nجوانەکانیان برد بۆ موسڵموسڵ\nناڤین وتی: دوای هەفتەیەک چەکدارانی داعش داوایان لە ئێمە کرد بە زۆر موسڵمان ببین و واز لە ئایینی خۆمان بێنین، دواتر ناونووسکراین و لێک جیاکرایین، ئەو کچانەی کە جوان بوون و ئەو ژنانەی کە لە تەمەنێکی مامناوەندبوون و پیاوەکانیان لەگەڵ نەبوون، پێکەوە بردیانینە شاری موسڵ بۆ ماڵێکی سێ نهۆمی کە ژمارەیەکی زۆری کچانی ئێزدی تیابوو.\nوەک دیاریی بە سەر چەکدارەکاندا دابەشکراین\nوتیشی: لە سەرەتاوە کڕین و فرۆشتنیان بە ئێمە نەکرد، بە دیاریی بەسەر چەکدارەکانیان دابەشکراین، دوای دوو مانگ لە رفاندنمان یەکەم جار کە چەکدارێکی ئەو رێکخراوە منی بۆ خۆی برد، منیان لە موسڵەوە هێنایە ناوچەی گرعزێر لە شنگالشنگال و لەوێ ناونووسکراین و بە پێشبرکێ و راکێشانی ناوەکانمان ناوم بۆ یەکێکیان دەرکەوت و منی بۆ خۆی برد. دواتر چەند جارێک کڕین و فرۆشتنیان بە ئێمەوە کرد کە لە سەرەتادا وانەبوو. جارێک بیستم ئەو چەکدارە بیانییانەی کە لە دەرەوەی عێراق و سوریا هاتوونەتە ناو ئەو رێکخراوە، گەلێک پارەیان پێبووە، ئەوان دەیانوت هەر دەکوژرێین و ناگەڕێینەوە بۆیە ژیانمان خۆش دەکەین. ئەو چەکدارە بیانییانە بەهای کڕین و فرۆشتنی کچانی ئێزدی-یان لەسەر یەکتر گران دەکرد، چونکە هەر چەکدارێک لە ئەوروپاوە هاتبا توانای هەبوو کچێک بە دڵی خۆی بە 10 بۆ 15 هەزار دۆلار بکڕێت، لەهەمانکاتدا نەیاندەویست منداڵیان هەبێت لەو کچانە، چونکە ئەگەر منداڵیان هەبوایە دواتر نەیاندەتوانی کچەکە بفرۆشنەوە، کاتێک چەکدارەکە دەکوژرا کچەکە ئازاد دەبوو و کەس نەیدەتوانی بیفرۆشێت.\nئەو کچە رزگاربووە دەڵێت: ئەو چەکدارەی جاری یەکەم منی بۆخۆی برد، چەکدارێکی کورد بوو بە زمانی سۆرانی قسەی دەکرد، دوای چەند رۆژێک لە ناوچەی گرعزێر لە سنووری شەنگال بردمیە شوێنێکی تر، دواتر بە دیاریی دامی بە هاوڕێیەکی خۆی. ئەو چەکدارەی منی وەک دیاریی وەرگرت، نزیکەی دوو ساڵ لەلای مامەوە، لەو ماوەیەی کە لە ناوچەی باغۆز بووین ژیان لەوێ زۆر سەخت بوو، نان و ئاو و خواردن بەشێوەیەکی گشتی زۆر کەم بوو، ئاردیش بە دەست خەڵک نەدەکەوت.\nلە باغۆزەوە بۆ کەمپی هۆڵ\nناڤین بە بەرگی نیقابەوە\nناڤین دەڵێت: دوای ئەوەی هێرش کرایەسەر باغۆز و شەڕ و پێکدادانی سەخت روویدا، من لەگەڵ خێزانەکانی داعش هەڵاتم و باغۆز-مان جێهێشت، خۆمان گەیاندە کەمپی هۆڵ، ماوەی دوو مانگ و نیو لەو کەمپەدا مامەوە و دواتر رزگارکراین و بردیانینە ماڵی ئێزدیەکان لە کانتۆنی جزیرەی رۆژئاوای کوردستان.\nکەمپی هۆڵی چەکدارانی داعش لە رۆژئاوای کوردستان بەسەر سێ بەش دابەشکرابوون، بەشی عێراق و سوریا و پەنابەران، من لە بەشی پەنابەران بووم، لە بەشی ئێمە تەلەفۆن و کارەبا نەبوو، خواردن لەو کەمپەدا باشبوو.\nناڤین وتی: لەوکاتەی لە کەمپی هۆڵ بووم، بەردەوام هەوڵمدەدا رێگایەک بۆخۆم بدۆزمەوە و هەڵبێم، بەڵام نەمتوانی. جارێک لە خێمە هاتمە دەرەوە کەسێکم بینی جگەرەی بەدەستەوەبوو بە دووری چەند مەترێک، پرسیارم لە ژنێکی داعش کرد ئەوە کێیە؟ وتی: رۆژنامەنووسن، یەکێکیان کوردە و ئەویتر خەڵکی بریتانیایە، ژنێکی کوردیشیان لەگەڵدایە. کە زانیم دوو کەسیان کوردن دڵم بەشێوەیەکی خێرا لێیدا، زۆر ترسام و دەمویست خۆم تەسلیم بکەم و نەمتوانی، دواتر چەند جارێک ئەو گروپە هاتنە ناو کەمپەکە، رۆژێک هاتنە خێمەی بەرامبەرمان، دیسان پرسیارم کرد: ئەمانە کێن؟ وتیان: رۆژنامەنووسن. منیش بریارمدا خۆم تەسلیم بکەم.\nلەوە دەترسام کە خۆم تەسلیم بکەم بمدەنە دەستی سەربازەکانی ئەمریکا و دواتر کەسوکاری خۆم نەبینم، یان خۆم بدەمە دەستی یەپەگەیەپەگە و بمبەنە شوێنێک و کەسی خۆم لەوێ نەبێت. جاری وایش هەبوو وابیرم دەکردەوە کە خۆم تەسلیم بکەم بەڵام ئەوان باوەڕم پێنەکەن کە ئێزدیم و بڵێن داعشە. دواتر بەو ژنە داعشەم وت: من ئێزدیم و دەمەوێت قسە لەگەڵ ئەو رۆژنامەنووسە کوردە بکەم.\nناڤین وتی: ژنە داعشەکە بانگی رۆژنامەنووسە کوردەکەی کرد و هاتە دەرەوە لە خێمەکە، منیش پێموت: کچێکی کوردی ئێزدی لای ئێمەیە، دەیەوێت خۆی تەسلیم بکات. ئەویش وتی: لە کوێیە؟. وتم: لێرەیە. من خۆم قسەم لەگەڵ رۆژنامەنووسە کوردەکە دەکرد بەڵام ترسام، پێمنەوت ئەو کچە ئێزدییە خۆمم.\nژنە داعشێک چی بە ناڤین وت؟\nناڤین دەڵیت: لەوکاتەدا رۆژنامەنووسە بریتانیەکەش هاتەدەرەوە و پرسیاری کرد، ویستی بزانێت ئێمە باسی چی دەکەین. دواتر زانیی کە کچێکی کورد دەیەوێت خۆی تەسلیم بکات. ئەویش لەگەڵ رۆژنامەنووسە کوردەکە وتی: منیش هاوکاردەبم. لەو کاتەدا ژنە داعشەکە بردمیە ناو خێمەکە و پێی وتم: کات هاتووە خۆت تەسلیم بکەی. جارێکی تر چوومەوە لای هەردوو رۆژنامەنووسەکە و پێم وتن: من ئێزدیم و دەمەوێت خۆم تەسلیم بکەم. ئەوانیش وتیان هاوکاریت دەکەین.\nهەر دوو رۆژنامەنووسەکە بەمنیان وت دەچینە دەرەوەی کەمپەکە و کەسێکی ئێزدی لەوێیە، قسەی لەگەڵدا دەکەین و چاوەڕێمان بکە کەمێکی تر دەگەرێینەوە. دوای نزیکەی دوو کاتژمێر هاتن و پێکەوە لە کەمپەکە دەرکەوتین، کاتێک گەیشتینە ناو ئیدارەی کەمپەکە ئەوەندە ترس و دڵەڕاوکێم لا دروست بوو، چاوەکانم وشک بوون و فرمێسکیش نەهاتەخوارەوە. لە ئیدارەی کەمپەکە وێنەی منیان گرت و دواتر بردیانمە ماڵی ئێزدییەکان. 17 رۆژ لەوێ بووین و لە 06-06-2019 گەیشتینە شارەدێی سنۆنێ لە سنووری شەنگال و لە هەمان رۆژدا گەیشتمە لای کەسوکارەکانم لە ناحیەی باعەدرێ.\n#داعش | #موسڵ | #شنگال | #یەپەگە |\n➕ ئەم بابەتە لەلایەن: (جوان عومەر ئەحمەد)ەوە لە: Sep 13 2019 8:51PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Sep 13 2019 10:30PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Sep 14 2019 12:35AM باشترکراوە\n📷 فایلی وێنە 1.0.4 69 KB Sep 13 2019 10:22PM مانو بەرزنجی\n📷 فایلی وێنە 1.0.3 49 KB Sep 13 2019 10:15PM جوان عومەر ئەحمەد\n📷 فایلی وێنە 1.0.2 78 KB Sep 13 2019 10:03PM جوان عومەر ئەحمەد\n📷 فایلی وێنە 1.0.1 69 KB Sep 13 2019 9:33PM جوان عومەر ئەحمەد


وتار – پەڕە 12 – زاگرۆس پۆست\nماڵەوە / وتار (پەڕە 12)\nسێ شه‌ممه 21 شوبات 2017\tلێدوان نووسین ناچالاککراوە لە مافی دیاریکردنی چارەنووس، خۆسەری دێمۆکراتیک یا سەربەخۆیی؟ / حەسەن ماوەرانی\nسێ شه‌ممه 21 شوبات 2017\tلێدوان نووسین ناچالاککراوە لە رویاهای کودکانەی بە تاراج رفتە / گلاویژ . ع . تیشکوە\nسێ شه‌ممه 21 شوبات 2017\tلێدوان نووسین ناچالاککراوە لە گۆزارله سه‌رمایه‌داری/ عه‌تا ریازی\nدوو شه‌ممه 13 شوبات 2017\tلێدوان نووسین ناچالاککراوە لە چی له‌ناو یه‌كێتی نیشتیمانیدا ده‌گوزه‌رێت؟ / د. مەریوان وریا قانیع\nیه‌ك شه‌ممه 12 شوبات 2017\tلێدوان نووسین ناچالاککراوە لە افشاگری‌های دولت ترامپ علیه جمهوری اسلامی ايران / احسان فتاحي\nکمتر از یکماه از عمر دولت جدید امریکا كه در تاريخ 20 ژانويه 2017 شروع به کار کرد، نگذشته است که دونالد ترامپ در یکی از اولین اقدامات خود پس از نشستن بر صندلی ریاست جمهوری این کشور از ورود اتباع 7 کشور از جمله ایران به آمریکا جلوگیری کرد، اما به دستور یک قاضی آمریکایی این قانون به حالت …\nیه‌ك شه‌ممه 12 شوبات 2017\tلێدوان نووسین ناچالاککراوە لە دەردی دڵێک لەگەڵ ٢٦ی رێبەندان / گەلاوێژ . ع . تیشکۆ\nچوار شه‌ممه 8 شوبات 2017\tلێدوان نووسین ناچالاککراوە لە تیروانینێک بۆ رەوتە جیاوازەکان لە رۆژهەڵاتی کوردستان / محەمەد حەکیمی\nچوار شه‌ممه 8 شوبات 2017\tلێدوان نووسین ناچالاککراوە لە به‌دیلی دۆنالد ترامپ / مه‌عروف كه‌عبی\nڕایشی سێهه‌م [١٩٤٥-١٩٣٣] هه‌ڵخڕێنه‌ری شێواز و و ئه‌گه‌ر و ئاکامه‌کانی قین و له ناوبردنی ئینسانییه که هه‌ر چه‌نده له ئاستێکی بچووکیشدا بن، له هه‌مووماندا بوونی هه‌یه.\nچوار شه‌ممه 8 شوبات 2017\tلێدوان نووسین ناچالاککراوە لە حەشدی شەعبی بۆ كێیە ؟ /عارف قوربانی\nلەبەر ئەوەی رووداوەكان ئەوەندە زۆر و ئاڵۆزن، هەروەها بەهۆی ئەوەی كەسێتی تاكی عێراقی یادەوەریی لاوازە، زیاتر لەوەش بەهۆی ئەوەی تەنیا دیوێكی دیمەنەكان دەبینن و توانای لێكدانەوەی پشتی رووداوەكانیان نییە، رەنگە ئێستا ئەوەیان لەیاد نەمابێت، یان بیریان بۆ ئەوە نەچێت بۆچی لە رۆژانی سەرەتای هاتنی داعشدا بۆ عێراق، سوپا زەبەلاحەكە بەبێ شەڕ و بێ هیچ بەرگرییەك لە شارە سوننییەكان كشایەوە و …\nكورده‌كانی كوردستانی به‌ر ده‌ستی ئێران فارسگه‌رێكن كه كوردی قسه‌ده‌كه‌ن! / عه‌تا ریازی\nچوار شه‌ممه 8 شوبات 2017\tلێدوان نووسین ناچالاککراوە لە كورده‌كانی كوردستانی به‌ر ده‌ستی ئێران فارسگه‌رێكن كه كوردی قسه‌ده‌كه‌ن! / عه‌تا ریازی\nچوار شه‌ممه 8 شوبات 2017\tلێدوان نووسین ناچالاککراوە لە “فەرەنجی پوشم بو هەموو ئارامەکانی کوردستان نوسیوە” /روناک فەرەج رحیم\nبیرمە ساڵانی 80 كان زاینی شیعری فەرەنجی پۆش كەبەدەنگی هونەرمەند نەجمەی غولامی دەوترا یەكیك لەگۆرانیە خۆشەكان بوو زۆربەمان لەباشوری كورددستان وامان دەزانی بۆ شەهید ئارامی خۆمان وتراوە ؟ پاش راپەرین كەوتە بەرگوێم كە ئەمە خوشكی شەهیدێكی كۆمەڵە ی ئیران نوسیویەتی, لەدڵەوە تامەزرۆی ناسینی ئەو خانمە بوم هەربۆیە داوام لە هاورێم ناهید بەهمەنی كرد هاوكاریم بكات و ناو و ژمارە تەلەفۆنەكەی …\nدوو شه‌ممه 16 كانونی دووه‌م 2017\tلێدوان نووسین ناچالاککراوە لە مه‌رگی هاشمی ڕه‌فسه‌نجانی چ كاریگه‌ریكی به سه‌ر داهاتووی حكوومه‌تی ئێراندا هه‌یه؟/ و: عه‌تا ریازی\nداسەپاندنەوەی دووبارەی سایس- پیکۆ لەدژی کوردان / حەسەن ماوارانی\nپێنج شه‌ممه 12 كانونی دووه‌م 2017\tلێدوان نووسین ناچالاککراوە لە داسەپاندنەوەی دووبارەی سایس- پیکۆ لەدژی کوردان / حەسەن ماوارانی\nدەوڵەتە داگیرکەرەکانی کوردستان بە پاڵپشتی روسیا بۆ سەقامگیر کردنەوەی دووبارەی پەیمانی سایس- پیکۆ دەستیان داوەتە دەستی یەکتر. ئاڵوگۆڕەکانی ئەم دوواییانە کە بە کودیتای میری سازکردووی تورکیاوە بە ئاشکرا هاتنە بەرباس، بە سەفەری یەلدریم سەرۆک وەزیرانی ئەردۆغان دانراو بە بەغداو ڕێکەوتننامەی نۆ خاڵی بەغدا و ئانکارا گەیشتە قۆناخی کۆتایی بەفەرمی ناسراوی خۆی. ئەم ئاڵوگۆڕانە کە ماوەیەکی زۆرە تەدارەک دەبینرێ لەسەر دوو …\nدوو شه‌ممه 9 كانونی دووه‌م 2017\tلێدوان نووسین ناچالاککراوە لە انقلاب دزديده شده مُرد (كارنامه رفسنجاني) / احسان فتاحي\nدوو شه‌ممه 9 كانونی دووه‌م 2017\tلێدوان نووسین ناچالاککراوە لە هاشمی رفسنجانی، کارنامه خونین جمهوری اسلامی مرد / حسن رحمان پناه\nبنا به گزارشات منتشر شدە، ساعت ٥ و ٤٥ دقیقە عصر روز یکشنبە ١٩دیماه ١٣٩٥ هاشمی رفسنجانی دچار عارضە قلبی شدە و لحظاتی بعد در بیمارستان “شهدای تجریش” مرد. طبق گزارشات تلویزیون و سایت های خبری وابستە به رژیم اسلامی” علارغم کوشش بیدریغ پزشکان در بیمارستان” رفسنجانی درگذشت، اما طرفدارانش از”کوتاهی مراکز پزشکی و درمانی” صحبت می کنند و مرگ …\nدوو شه‌ممه 9 كانونی دووه‌م 2017\tلێدوان نووسین ناچالاککراوە لە تاراج این تاج ادامه دارد… / كیاكسار ایران نژاد\nاین مقاله در ارتیاط با اخباری كه طی روزهای گذشته از جای جای كردستان در خصوص كشف آثار باستانی به ویژه شهرستان سقز به گوش می رسد نوشته شده كه یكی از آن كشف وضبط حدود 81 قطعه شئ با تاریخ 3000 ساله توسط نظامیان حكومت از سودجویان در منطقه باستانی كرفتو سقز می باشد كه موردی از صدها مورد …\nپەڕە 12 لە 53« ئەوەڵ...«1011121314\t»\t203040...ئاخر »


گرتنی كۆنگره‌یه‌كی نه‌ته‌وه‌یی ، ورده‌كاری زۆری ده‌وێت و، به قه‌ده‌ر به‌رزی نێوان ئه‌رز و ئاسمان له خۆبوردووویی ده‌وێت و، ده‌بێ هه‌ر جۆره به قازانج گرتنی فه‌ردی و حیزبی، ره‌د بكرێته‌وه و، مه‌به‌ست ته‌نیا( كاكڵه‌ی ئه‌سڵی، به‌رژه‌وه‌ندی نه‌ته‌وه‌یی بێت ) من له‌م وتاره كورته دا،\nرووی قسه‌م به ته‌نیا له هیچ حیزب و شه‌خس ولایه‌نیكی دیار و موشه‌خه‌س نیه و، نه‌زه‌ری خۆم بۆ چۆنیه‌تی گرتن و سه‌ر كه‌وتنی ئه‌م كۆنگره ده‌رده‌برم و، له‌م باره‌وه به قازانجی نه‌ته‌وه‌كه‌م ده‌دوێم.\nبانگه‌واز كردنی گشت حیزب و لایه‌نه جیا جیاكانی نه‌ته‌وه‌ی كورد بۆ به‌ستنی كۆنگره‌یه‌كی نه‌ته‌وه‌یی له لایه‌ن هه‌ر حیزب و شه‌خس و لایه‌نیكی كوردی بێت، خۆی له خویدا كاریكی نیشتمانی و زۆرگه‌وره و به جێیه. به‌ڵام، لێره دا پێویسته شه‌خسییه‌ته‌سیاسی و فه‌رهه‌نگی و كۆمه‌ڵایه‌تیه به نفووزه‌كانی نێو نه‌ته‌وه‌ی كورد بۆ ئه‌م كۆنگر بانگ بكرین و نه‌خرێنه په‌ڕاوێزه‌وه.\nله گه‌ڵ ئه‌م بۆ چوونه‌شمدا، هه‌رچه‌ند من وه‌ك خۆم ، یه‌ك به یه‌ك رێزێكی تایه‌تیم بۆ گشت رێبه‌ر و سه‌ركرده‌و پیاوه دیار و به‌رچاوه‌كانی نێو گشت كۆمه‌ڵگای كورده‌واری و، هه‌موو تێكۆشه‌رانی نه‌ته‌وه‌كه‌م هه‌یه، به‌ڵام له گه‌ڵ ئه‌وه دانیم كه ئه‌و كۆنگره‌ی به ناوی چه‌ند رێبه‌ر و سه‌ركرده‌ی كورده‌وه بكرێته‌وه.\nمن پێم وایه كه كردنه‌وه‌ی ئه‌و كۆنگره ، كه كۆنگره‌یه‌كی نه‌ته‌وه‌ییه و، كاری گشتگیر و نه‌ته‌وه‌یش ده‌كات، دروستیه‌كه‌ی ئه‌وه‌یه كه : به ناوی گشت شه‌هیدانی كوردستان بكرێته‌وه ، چونكه كۆنگره‌كه ئی چه‌ند حیزب و ریكخراوی تایبه‌تی نیه و، پرسه‌كه، پرسێكی گشتی و نه‌ته‌وه‌ییه.\nئه‌گه‌ر ئاوڕێكی كورت له میژوو بده‌ینه‌وه، مێژوو پێمان ده‌ڵێت : خه‌ڵكی كورد له میژه له درسیمه‌وه بگره ، تا ئامید و نهری وبارزان ، له ره‌واندوزوقامیشلوو و كه‌رووكه‌وه ، تا سلیمانی و كرماشان ، له سنه و مه‌هاباده‌وه تا ورمێ و زۆری تر، بۆ مه‌به‌سته‌كانی كه ئه‌م كۆنگره‌ی بۆ ده‌گیرێ ، خه‌باتی كردوه و، به سه‌دان رێبه‌ر و، سه‌ركرده و ، به ملیۆن كه‌س له ئه‌ندامانی خۆی پێشكه‌ش به گه‌یشتنی ئه‌م بیره پیرۆزه كردوه كه ئه‌م كۆنگره‌ی بۆ ده‌گیری و، مان و مه‌وجوودیه‌تی خۆی به‌خوێنی رۆڵه‌كانی له هه‌ر چوار پارچه دابه‌شكراوه‌كه‌ی، پاراستوه.\nنابی له بیرمان بچێت كه بڕینی ئه‌م رێگه سه‌خته ، ئاسته‌نگ و كۆسپی زۆر له پیش بوون و هه‌ن و، ورده‌كاریه‌كی ته‌واوی ده‌وێت و، ده‌بیت به هۆشیاریه‌وه كۆسپه‌كان بشكێندرێن و رێگه‌كان ته‌خت بكرێن و، هه‌وڵی جیددی بۆ بن بڕ كردنی ناڵیكیه‌كانی یه‌ك ریزی نه‌ته‌وه‌ی كورد بدریت.\nله پێش هه‌موو شتێكدا، پێویسته كه بۆ كارێكی ئاوا به جێ و گه‌وره و به‌نرخی نه‌ته‌وه‌یی، ریزی هه‌موو حیزبه سیاسیه‌كان له هه‌ر چوار به‌شی كوردستان دا، رێك بخری و، ناكۆكیه‌كان گۆڕ بكرین و، به هه‌نگاوی برایانه و ئاشتیه‌وه، واریدی ساڵۆنی گرتنی ئه‌و گۆنگره بن.\nبێ شك ولاتانی ده‌ورو به‌رو له سه‌رووشیان ره‌نگبێ به‌شێك له زلهیزانی دونیاش، له گه‌ل ئه‌وه دا ناڵیك بن ، به‌ڵام ئه‌و یه‌ك رێزیه گشتییه‌یی كورد كه له سه‌ره‌وه ئیشاره‌م پیكرد،  ئه‌م پێلان و فكره دواكه‌وتوانه تیكده‌شكێنێ و له‌م مه‌یدانه‌ش دا كورد سه‌ر به‌رز دێته ده‌ر. به‌ڵام نابیت رێبه‌رانی كه رێبه‌ری ئه‌م كۆنگره ده‌گرنه ئه‌ستۆی خۆیان ، فریوی پێكه‌نینی دوژمانی كورد له هه‌رچوارلای ده‌ورو به‌رمان بخۆن، چونكه ، ئه‌وه‌ی به خۆشی زستان و پێكه‌نینی زالم باوه‌ر بكات ، مڵ وێرانه


چەکدارەکانی داعش بەشێوەی گروپی بچوک گەڕاونەتەوە سنوری ناحیەکانی جەلەولا و سەعدیە - Yalla\nدوایین نوێكردنه‌وه ئازار 7, 2017\nچەکدارەکانی داعش بەشێوەی گروپی بچوک گەڕاونەتەوە سنوری ناحیەکانی جەلەولا و سەعدیە و ھێزە ئەمنیەکانیش دوای چاودێریەکی وردی سنورەکە دەستیان بەکێو ماڵی سنورەکە کردووە و چەندین تونێلی چەکدارەکانیان دۆزیووەتەوە و چەند چەکدارێکیشیان بەدیل گرتووە.\nھێزەکانی پێشمەرگە و ئاسایشی گەرمیان دوای دەسکەوتنی زانیاری ھەواڵگری ورد دەستیان بەکێوماڵی گوندەکانی سنوری ناحیەی جەلەولا کردو لە ھەردو گوندی شێخ باوە و ئیسڵاح چەندین تونێلی چەکدارەکانی داعشیان روخاند و چەند چەکدارێکیشیان بەدیل گرد.\nشێخ یەعقوب لھێبی بەڕێوەبەری ناحیەی جەلەولا بە یەڵای راگەیاند ھێزەکانی ئاسایش و پیشمەرگە بەوردی چاودێری ناوچەکە دەکەن و ریگە لەھەمو جموجۆڵێکی چەکدارەکان دەگرن و داواکاری ئێمەش ئەوەیە پێشمەرگە لە ھەمو ناوچەکە بڵاوەی پێبکرێت.\nناحیەکانی جەلەولا و سەعدیە کە ساڵی ٢٠١٤ داعش توانی داگیریان بکات لە ھەمان ساڵدا ھێزەکانی پێشمەرگەو سوپای عێراق توانیان کۆنترۆلیان بکەنەوە و ماوەیەکیشە چەکدارەکانی داعش ناوە ناوە لە سنورەکەدا دەبینرێن لە ئێستاشدا توانراوە دەست بەسەر تونێلەکانیاندا بگیرێت کە بۆ جێگۆڕکێ و خۆ حەشاردان بەکاریان دەھێنان.\nلیوا نەوشیروان ئەحمەد بەڕێوبەری ئاسایشی گەرمیان بە یەڵڵای ڕاگەیاند،” زانیاری ووردمان لەسەر ئەو گروپانە دەستكەوتووە و ئۆپەراسیۆنەكانمان بۆ پاککردنەوەی ناوچەكە بەردەوامن”.\nوتیشی، “جارێكی تر ڕێگە نادەین چەكدارانی داعش و ئەو گروپانە مەترسی لەناوچەكەدا دروست بكەن و تا ئێستا ژمارەیەكی زۆر چەك و تەقەمەنیمان دەستبەسەراگرتوە كە ئەو چەكدارانە لە حەشارگەی نهێنیدا هەڵیانگرتووە لە سنورەكەدا”.\nیەكێك لەو ئۆپەراسیۆنانەی كە بەڕێوبەری ئاسایشی گەرمیان باسی دەكات، بەرە بەیانی ڕۆژی شەممە بوو کە وەك خۆیان دەڵێن ھێزەکانی پێشمەرگە و ئاسایش گەرمیان دوای دەسکەوتنی زانیاری ھەواڵگری ورد دەستیان پشکنینی گوندەکانی سنوری ناحیەی جەلەولا کردو لە ھەردو گوندی شێخ باوە و ئیسڵاح چەندین تونێلی چەکدارەکانی داعشیان روخاند و چەند چەکدارێکیشیان بەدیل گرد.\nئەو گوندانە ٣٥ كیلۆمەتر دەكەونە باشوری شاری كەلاری ناوەندی ئیدارەی گەرمیانەوە.\nهەروەها مەحمود سەنگاوی كە لەكاتی هەبونی داعش لە سنورەكەدا بەرپرسی میحوەری گەرمەسێری پێشمەرگە بوو ڕایگەیاند، ئەو گروپانە لەو چەكدارانە پێك هاتوون كە پێشتر و لە كاتی كۆنترۆڵكردنەوەی جەلەولا و سەعدییەدا ڕوویان لە حەویجە كردبوو، ئێستاش لەگەڵ نزیكبونەوەی ئۆپەرسیۆنی كۆنترۆڵكردنەوەی حەویجەدا هەڵدێن و لە ناوچەكانی پێشتریان گروپی بچوك بچوك دروست دەکەن\nسەنگاوی دەڵێت، “بەپێ ئەو چاودێرییە ووردە و ئەو زانیارییانەی لەبەردەستیان دایە ئە گروپانە ناتوانن مەترسی گەورە دروست بكەن.“\nshort URL: https://yallairaq.com/ku/rmM1L\nلەرێگەی ئەم پرسیارانەوە زانیارییە گشتییەکانت تاقی بکەرەوە\nمنداڵە فڕێدراوەکەی عەنکاوە هی دایکێکی هەوەسبازە؟


📅 26-08-2018 - بوومەلەرزە، زۆربەی ناوچەکانی رۆژهەڵات و باشووری کوردستانی گرتەوە ڕاکەوت و ڕووداو\n📅 کاتوو تۆمارکەردەی Aug 26 2018 12:00AM\n👁 ئی بابەتە 4,685 جارێ وینیان\nباکووری کوردستان - لە ناوچەی کانی ڕەشی چەولیکی با [ زیاتەر... 👁] ✖ ✖ 27 1 ✔ 99% ✍ هـ.ب. 26-8-2018 0:00:00\n📊 39 منداڵی ژێر تەمەن 5 ساڵ بە هۆی بوومەلەرزەوە گیانیان لە دەست داوە ئامار و ڕاپەرسی\n📅 کاتوو تۆمارکەردەی Dec 5 2017 10:07AM\n👁 ئی بابەتە 4,127 جارێ وینیان\nئاژانسی کوردپا: لە سێ حەوتووی ڕابردوودا و لە کاتی [ زیاتەر... 👁] ✖ ✖ 0 0 ✔ 99% ✍ م.ب. 5-12-2017 10:07:38\n📕 ئاگرپرژێن و بوومەلەرزەکان پەڕتووکیانە\n👁 ئی بابەتە 3,045 جارێ وینیان\nئەمیرە ئیسماعیل حوسێن خۆشناو [ زیاتەر... 👁] ✖ ✖ ✖ 0 0 ✖ 50% ✍ ب.ج. 10-6-2012 16:51:49\n👁 ئی بابەتە 2,889 جارێ وینیان\n📊 ئاماری زیانی بومەلەرزەکەی هەڵەبجە: 560 کەس برینداربوون و 645 خانوو زیانیان بەرکەوتووە ئامار و ڕاپەرسی\n📅 کاتوو تۆمارکەردەی Nov 18 2017 10:16AM\nدواڕۆژ، عەلی حەمە سەعید بەهۆی بومەلەرزەکەی 12ی تش [ زیاتەر... 👁] ✖ ✖ ✖ 0 0 ✔ 91% ✍ هـ.ب. 18-11-2017 10:16:54\n📊 ئاماری زیانە مادی و گیانییەکانی بومەلەرزەکەی شەوی 12-11-2017 لە هەرێمی کوردستان ئامار و ڕاپەرسی\n📅 کاتوو تۆمارکەردەی Nov 12 2017 11:12PM\n👁 ئی بابەتە 4,333 جارێ وینیان\nبەهۆی ئەو بومەلەرزەیەی ئەمشەو بەشێک لە وڵاتانی ڕۆژ [ زیاتەر... 👁] ✖ ✖ 0 0 ✔ 99% ✍ هـ.ب. 12-11-2017 23:12:07\n📊 ئامارە ناڕاستەکانی حکوومەتی ئێران لە مەڕ کوژراوانی بوومەلەرزەکەی پارێزگای کرماشان ئامار و ڕاپەرسی\n📅 کاتوو تۆمارکەردەی Nov 30 2017 1:21PM\n👁 ئی بابەتە 3,765 جارێ وینیان\nئاژانسی کوردپا: ئاماری کوژراوەکانی بوومەلەرزەکەی پ [ زیاتەر... 👁] ✖ ✖ 0 1 ✔ 99% ✍ م.ب. 30-11-2017 13:21:17\n📷 باوکێک دووای بومەلەرزەکە بوکەڵەی کچە مردوەکەی لەباوەش گرتووە وینە و پەنەجناس\n📅 کاتوو تۆمارکەردەی Nov 26 2017 10:53PM\n👁 ئی بابەتە 2,502 جارێ وینیان\n... [ زیاتەر... 👁] ✖ ✖ 0 0 ✔ 60% ✍ هـ.ب. 26-11-2017 22:53:55\n🔤 بومەلەرزە وچێ و دەستەواچە\n👁 ئی بابەتە 2,165 جارێ وینیان\n... [ زیاتەر... 👁] ✖ ✖ ✖ 0 0 ✔ 72% ✍ هـ.ب. 10-1-2011 14:27:55\n📊 ئامار بابەتەکێ 382,806\nفایلەی پێوەنیدارە 50,493\n| کاتوو وەشکەردەیو لاپەڕەی: 5,414 چرکە!


ئەردۆغان: بەڵین دەدەم کە دانوستانەکان بۆ گەیشتن بە ئاشتى بەردەوام بێت\nموضوع: ئەردۆغان: بەڵین دەدەم کە دانوستانەکان بۆ گەیشتن بە ئاشتى بەردەوام بێت 2013-01-17, 5:47 pm\nرەجەب تەیب ئەردۆغان سەرۆک وەزیرانى تورکیا، لە گفتۆگۆیەکیدا لەگەڵ ئەندامانى پەرلەمانى سەر بە پارتەکەى (AKP) رایگەیاندووە" بەڵێن دەدەم کە پرسەى دانوستان بۆ گەیشتن بە ئاشتى بەردەوام بێت"، ئاماژەى بەوەشکردووە کە ترسى هەیە لە هەوڵى لەباربردنى هەوڵەکان بۆ گەیشتن بە ئاشتى.\nرەجەب تەیب ئەردۆغان سەرۆک وەزیرانى تورکیا، لە کۆبوونەوەیەکدا لەگەڵ پەرلەمانتارانى (AKP) لە پەرلەمانى تورکیا، رایگەیاند" دواى ئەو رووداوەى فەرەنسا ئێمە هێشتا هیوامان ماوە بە پرۆسەیەکە و ئومێدمان لەدەست نەداوە".\nوتیشى: "گرنگ نیە چى ڕوودەدات و رویداوە، ئێمە وریاین و گرنگى بە دانوستانەکان دەدەین و بە ئومێدەوە بۆى دەڕوانین".\nئەردۆغان، ئاماژەى بەوەشداوە: سەرەڕاى ئەوەى دەبینم چەند هەوڵێک هەیە بۆ لە باربردنى پرۆسەى ئاشتى و بێ ئەنجامبوونى گفتوگۆکانى ئیمرالى، بەڵام ئێمە بەردەوام دەبین بۆ گەیشتن بە ئامانجەکەمان کە ئاشتییە.\nسەرۆک وەزیرانى تورکیا، ئاشکرایکرد، کە لە مانگى کانونى یەکەمى ساڵى رابردوو، چەند ئەفسەرێکى میت، چاوپێکەوتنیان لەگەڵ عەبدوڵڵا ئۆجەلانى سەرۆکى دەستگیرکراوى پارتى کرێکارانى کوردستان(PKK) ئەنجامداوە و داوایان لێکردووە، کە داوا لە پارتەکەى بکات تا چەک دابنێن و بگەڕێنەوە.\nلە رۆژى 3ى کانونى دووەمى 2013، ئەحمەد تورک پەرلەمانتارى سەربەخۆى کورد لە پەرلەمانى تورکیا و ئایلا ئاکات ئاتا پەرلەمانتارى بەدەپە، سەردانى عەبدوڵڵا ئۆجەلانیان کردو گفتوگۆیان لەبارەى هەوڵەکانى دانوستان ئەنجامدا.


ANF | ڕژیمی ئێران لەڕۆژهەڵاتی کوردستان دەستی بە رەشبگیری خوێندکاران و چالاکەوانان کردووە\nڕژیمی ئێران لەڕۆژهەڵاتی کوردستان دەستی بە رەشبگیری خوێندکاران و چالاکەوانان کردووە\nلە ماوەی چەند ڕۆژی ڕابردوو ناوەندە ئەمنییەکانی ڕژیمی ئێران لە چەندین شاری ڕۆژهەڵاتی کوردستان، بە لانیکەم ٢٠ خوێندکار، چالاکی ژینگەیی وچالاکوانی مەدەنی ڕۆژهەڵاتی کوردستانیان دەستگیر کردووە.\nسێشه‌ممه, 12 Jan 2021, 15:38\nبەپێی هەواڵێکی کۆمەڵەی مافی مرۆڤی کوردستان، ژمارەی ئەو خوێندکار وچالاکوانانەی ڕۆژهەڵاتی کوردستان کە لە ڕۆژانی ڕابردوو لە لایەن ناوەندە ئەمنییەکانی ڕژیمی ئێرانەوە دەستگیرکراون گەیشتووەتە لانیکەم ٢٠ کەس.\nبەپێی هەواڵەکە، لە شاری تاران ٧ خوێندکارو چالاکی کورد بە ناوەکانی؛ “سوهەیب بادرووج خەڵکی مەریوان، فەرزاد سامانی، سالار ڕەهەوی، دەریا تاڵەبانی، شەپۆل خزری، ئەفشین مام ئەحمەدی و سیروان نووری خەڵکی شاری مەهاباد” لە لایەن هێزە ئەمنییەکانی ڕژیمی ئیسلامی ئێرانەوە لە زانکۆی خواڕەزمی تاران دەستگیرکراون و گوازراونەتەوە بۆ شوێنێکی نادیار.\nهەرلە شاری مەهابادی سەربە پارێزگای ورمێ، ٢ کەسی دیکە بە ناوەکانی؛ “ئیمان عەبدی و سۆران حسێن زادە ” دەستگیرکراون و گوازراونەتەوە بۆ ناوەندی ئەمنییەکان.\nلە ناوچەی ڕەبەتی سە بە سەردەشت ٣ کەس بە ناوەکانی؛ “بەهمەن یووسف زادە، فەرهاد مووساپوڕ و فەرەیدوون موساپوڕ”، لەلایەن هێزەکانی ئیتلاعاتی سوپای پاسدارانی ڕژیمی ئێرانەوە دەستگیرکراون.\nلە شاری مەریوانی سەربە پارێزگای سنەی ٥ هاووڵاتی بە ناوەکانی؛ “ دانا سەمەدی، زانیار موعتەمدی، سیروان کەریم نەژاد، کاروان مینویی و کارۆ عەلیداد” لە لایەن هێزە ئەمنییەکانی ڕژیمی ئێرانەوە دەستگیر کراون و گوازراونەتەوە بۆ ناوەندە ئەمنییەکان.\nهەروەها لە شاری ‘بۆکان’ی سەربە پارێزگای ئورمیەش، بە لانیکەمەوە، ٤ کەس لەلایەن ناوەندە ئەمنییەکانی دەسەڵاتەوە دەستگیر کراون کە تەنیا ناسنامەی کەسێکیان بە ناوی ‘عەزیمە ناسری’ ئاشکرا بووە.\nجێگای ئاماژەیە کە بنەماڵەی دەستگیر کراوەکان هیچ زانیارییەکیان لە شوێنی ڕاگرتن وهۆکاری دەستگیرکردنی منداڵەکانیان نییەو و لە چارەنووسیان بێ خەبەرن.


هه‌ولێر.. ئه‌مرۆ كۆمیسیۆن پرسی چۆنێتی ئه‌نجامدانی هه‌ڵبژاردنی ئاینده یه‌كلا\nوه‌زاره‌تی نه‌وتی عێراق بڕی هه‌نارده‌ی نه‌وتی مانگی رابردووی بڵاوكرده‌وه\nكۆریای باكور بۆ ده‌ستبه‌رداربوون له به‌رنامه ئه‌تۆمییه‌كه‌ی دوو داواكاری هه\nکەش و هەواى ئەمڕۆو سبەى \nكه‌شناسی بڕی باران بارینی له ماوه‌ی 24 كاتژمێری رابردوو بڵاوكرده‌وه\nئه‌م بێژه‌ره جه‌زایرییه ژماره‌ی پێوانه‌یی شكاند\nڕادیۆی فه‌رمی حكومه‌تی جه‌زائیر ئاشكرایكرد یه‌كێك له‌بێژه‌ره‌كانی ژماره‌ی پێوانه‌یی درێژترین ماوه‌ی بێژه‌ریكردنی شكاندووه، كاتێك توانیویه‌تی ماوه‌ی زیاتر له 50 سه‌عاتی به‌رده‌وام بێژه‌ری بكات.\nبێژه‌ره‌كه ناوی موحریز ڕابیه‌یه‌و ماوه‌ی 51 سه‌عات به‌بێ پچڕان به‌رده‌وام بووه له‌بێژه‌ری، به‌جۆرێك له‌سه‌عات شه‌شی به‌ره‌به‌یانی ڕۆی شه‌ممه‌وه تا سه‌عات 10ی سه‌رله‌به‌یانی ڕۆژی دووشه‌ممه به‌رده‌وام بووه له‌پێشكشه‌كردنی به‌رنامه‌و ئه‌نجامدانی گفتوگۆی كراوه له‌گه‌ڵ بیسه‌رانی ڕادیۆكه.\nموحریز به‌م كاره‌ی توانیویه‌تی ژماره‌ی پێوانه‌یی پێشووی ئه‌فریقیا بشكێنێت كه به‌ناوی عیماد قوتبی مه‌غریبیه‌وه بووه‌و ماوه‌كه‌ی 50 سه‌عات بووه‌و ساڵی 2007 تۆماری كردووه، به‌ڵام ناوبراو نه‌یتوانیوه ژماره‌ی پێوانه‌یی جیهان بشكێنیـَت كه به‌ناوی پیته‌رڤانی به‌لجیكیه‌وه‌یه‌و ماوه‌كه‌ی 185 سه‌عاته‌و ساڵی 2012تۆماری كردووه.\n2071 جار خوێندراوەتەوە


"له ماوه‌ى 15 رۆژدا مه‌سرور بارزانى بانگهێشتى په‌رله‌مان ده‌كه‌ین"\nHome›هەواڵ›کوردستان›“له ماوه‌ى 15 رۆژدا مه‌سرور بارزانى بانگهێشتى په‌رله‌مان ده‌كه‌ین”\nسه‌رۆكى فراكسیۆنى كۆمه‌ڵ له په‌رله‌مانى كوردستان ده‌ڵێت: به‌گوێره‌ى په‌یڕه‌وى ناوخۆ له ماوه‌ى 15 رۆژدا سه‌رۆكى حكومه‌تى هه‌رێم بانگهێشتى په‌رله‌مان ده‌كه‌ین، ده‌شڵێت: “رۆژى یه‌كشه‌ممه یاداشتى پرساندنى مه‌سرور بارزانى ده‌ده‌ینه سه‌رۆكایه‌تى په‌رله‌مان”.\nبه‌یانى ئه‌مڕۆ پێنجشه‌ممه كۆتا واژوو بۆ پرساندنى مه‌سرور بارزانى، سه‌رۆكى حكومه‌تى هه‌رێم له په‌رله‌مانى كوردستان كۆكرایه‌وه كه له‌لایه‌ن عه‌لى حه‌مه‌ساڵح، ئه‌ندامى فراكسیۆنى گۆڕانه‌وه كرا، ئێستا 23 واژوو كه رێژه‌ى یاساییه بۆ پرساندنى سه‌رۆكى حكومه‌ت ئاماده‌یه.\nلەو بارەیەوە عەبدولستار مەجید، سەرۆكی فراكسیۆنی كۆمەڵ لە پەرلەمانی كوردستان و یەكێك لەوانەی نووسراوی پرساندنەكەی واژووكردووە به SNNى راگه‌یاند: “رۆژى یه‌كشه‌ممه یاداشتى پرساندنى سه‌رۆكى حكومه‌ت ده‌ده‌ینه سه‌رۆكایه‌تى په‌رله‌مانى كوردستان”.\nوتیشى: “به‌پێى په‌یڕه‌وى ناوخۆى په‌رله‌مانى كوردستان پێویسته سه‌رۆكى حكومه‌ت له ماوه‌ى 15 رۆژدا له په‌رله‌مان ئاماده بێت به مه‌به‌ستى وه‌ڵامدانه‌وه‌ى پرسیارى په‌رله‌مانتاران له‌سه‌ر دۆخى هه‌رێم”.


"بەفڕۆکە کرێکار لە سوریاوە دەهێنرێنە هەرێمی کوردستان بۆ کارکردن"\nپەرلەمانتارێکی کوردستان رایدەگەیەنێت، بەگوێرەی زانیارییەکان لە فڕۆکەخانەی هەولێرەوە، بە فڕۆکە کرێکار لە سوریاوە دەهێنرێنە هەرێمی کوردستان بە مەبەستی کارکردن.\nعەبدولستار مەجید، پەرلەمانتاری کۆمەڵی دادگەری لە پەرلەمانی کوردستان بڵاویکردووەتەوە:" بەپێی هەندێک زانیاریی کە لە فڕۆکەخانەی هەولێرەوە بەدەستم گەیشتووە، بە فڕۆکە کرێکار (لە هەردوو ڕەگەز) لە سوریاوە دەهێنرێنە هەرێمی کوردستان بۆ کارکردن، ئەمە لەکاتێکدایە کە ڕێژەی بێکاریی و زۆری گەنجی بێکار و دەستی کاری ناوخۆ بەردەوام لە زیادبووندایە و هێنانی ئەو خەڵکەش بۆ کارکردن لە دەرەوەی هەرێمەوە، هێندەی دیکە ئاستی هەژاری و بێکاری زیاتر دەکات".\nباسیلەوەشکردووە:"مەترسی ئەم بابەتە لەوەدایە کە ئەو کرێکارە بیانیانە بە پارەیەکی کەمی مانگانە کار دەکەن و خاوەنکاری ناوخۆش هاندەدرێن کە کرێکاری خۆماڵی ناچار بکرێن یان بە پارەیەکی زۆر کەم کار بکەن یان کارەکانیان لەدەستدەدەن".\nئەو پەرلەمانتارە باسیلەوەشکردووە:" بەم حاڵەوە کە هەندێک کۆمپانیا و ژمارەیەک بازرگان و خاوەنکار دەیکەن، ئەو کرێکارە بیانیانە جێگە بە دەستی کاری خۆماڵی لێژ دەکەن کە ئەوەش ئێجگار مەترسیدارە بەتایبەت بۆ ئێستا کە بەهۆی گەندەڵییەکی زۆر و بێ ڕەزای حکومەتەوە، چەندین ساڵە کەس دانەمەزێندراوە یان بە دزیەوە بۆ خەڵکی نزیک لە خۆیان دامەزراندن دەکەن و دەرچوانی زانکۆ و پەیمانگەکان و گەنجانیش یان دەبێت بەبێ کاری بمێننەوە یان ڕێگەی کۆچی هات و نەهات بۆ هەندەران بگرنە بەر".


با کوردستانیان سەربەخۆیی بکەنە ئامانج و بۆی تێبکۆشن؛ با کۆمەڵگای نێودەوڵەتی ئامانج و تێکۆشانی کورد بە روون و راشکاویی ببینێ | نوێنەرایەتی ئوروپا پارتی ئازادیی کوردستان\nبا کوردستانیان سەربەخۆیی بکەنە ئامانج و بۆی تێبکۆشن؛ با کۆمەڵگای نێودەوڵەتی ئامانج و تێکۆشانی کورد بە روون و راشکاویی ببینێ\nبە بۆنەی ٣٥هەمین ساڵوەگەڕی جیهادی تاران دژی کورد\n35 ساڵ له‌مه‌وبه‌ر، له‌پاش زنجیره‌یه‌ک په‌لامار و دەسدرێژیی تاران ، سه‌ره‌نجام له 28 گه‌لاوێژدا، خومه‌ینی رێبه‌ری کۆماری ئیسلامی، به‌ده‌رکردنی حوکمی جیهاد له سه‌ر کورد، شه‌ڕی سه‌رانسه‌ریی به دژی نه‌ته‌وه‌که‌مان لە رۆژهەڵاتی کوردستان، راگه‌یاند.\nلە گەڵ ده‌رچوونی ئه‌و فه‌رمانه، ده‌یان هه‌زار که‌س له هێزه‌کانی ئه‌رته‌ش و پاسداری کۆماری ئیسلامی له عه‌رد و ئاسمانه‌وه به پاڵپشتی تۆپ و تانک و ته‌یاره، هێرشێکی به‌ربڵاویان بۆ سەر کوردستان دەسپێکرد. هێزە داگیرکەرەکانی بەر فەرمانی تاران له‌و هێرشه‌دا، هه‌زاران مرۆڤی کوردیان به‌تاک و کۆ، له ناو برد. هه‌روه‌ها زۆر ئاوایی و کێڵگه و دار و ده‌وه‌نی وڵاته‌که‌مانیان کرده سووتماک.\nرۆڵه‌کانی نه‌ته‌وه‌ی کورد له به‌رانبه‌ر حوکمی جیهادی خومه‌ینی و هێرشی هێزه‌کانی به‌رفه‌رمانیدا،به وه‌رێخستنی به‌رخۆدانێکی مێژوویی، لاپه‌ڕێکی دیکه‌ی پڕ سه‌روه‌رییان خسته‌سه‌ر مێژووی به‌ره‌نگاریی نه‌ته‌وه‌ی کورد به‌رانبه‌ر داگیرکه‌ران. له ماوه‌ی 3 مانگدا، ده‌رسێکی وایان به داگیرکه‌ران دادا که سیسته‌می سه‌رکوت و داگیرکه‌ریی رێژیم په‌کی که‌وت و هه‌ر خومه‌ینی خۆی ناچار بوو فه‌رمانی راوه‌ستانی شه‌ڕ و بانگه‌وازی ئاشتی ده‌ربکا.\nئه‌و فه‌رمانه‌ی خومه‌ینی له 28ی گه‌لاوێژدا به دژی کورد ده‌ریکرد، هه‌ر چه‌نده رواڵه‌تی ئایینی هه‌بوو، به‌ڵام له ناوه‌ڕۆکدا، درێژه‌ی ئه‌و رێچکه‌یه بوو که حکومه‌ته یه‌ک له دووای یه‌که‌کانی دەولەتی ئێران هه‌ر له شاکانی سه‌فه‌وییه‌وه تا قاجار و په‌هله‌وی بۆ تووناکردنی کورد و به‌تاڵان بردنی سامانی وڵاته‌که‌ی و رووخاندنی هه‌ر قه‌واره‌یه‌ک له حاکمییه‌تی نه‌ته‌وه‌یی ئه‌م نه‌ته‌وه‌یه، گرتبوویانه به‌ر. ئه‌و فه‌رمان و کرداره دژی ئینسانییه، له یاسای نێوده‌وڵه‌تییدا لەخانه‌ی ژێنۆساید و کۆمه‌ڵکوژییدا لێیدەکۆڵدرێتەوە.\nخۆڕاگری و کۆڵنه‌دانی کورد و به‌رپه‌رچدانه‌وه‌ی داگیرکه‌ر و حه‌ولدان بۆ به‌رقه‌راریی سه‌روه‌ریی نه‌ته‌وه‌ییش، نه‌ریتێ بوو که له شێخی شۆڕشگێران شێخ عوبه‌یدوڵڵای نه‌هری و سه‌رداری گه‌وره‌ی گه‌ل سمکۆی شکاک و هه‌ڵۆی سووری مه‌ڵبه‌ندی لوڕستان قه‌ده‌م خێر و پێشه‌وای شه‌هیدی گه‌ل قازی محه‌مه‌ده‌وه به‌میرات بۆ رۆڵه‌کانی نه‌ته‌وه‌ی کورد مابووه‌وه.\nبه‌مجۆره بیست و هەشتی گەلاوێژ، رۆژی رووبەروو بوونەوە و پێکداهەڵشاخانی دوو ناسیونالیزم و دوو ناسنامەی ئێرانی و کوردستانی بوو. جیهاد به دژی نه‌ته‌وه‌ی کورد، سیمبولی ناسیۆنالیزمی داگیرکه‌ر، هێرشبەر و خۆسه‌پێنی ئێرانی و به‌ربه‌ره‌کانی و به‌رخۆدانی جه‌ماوه‌ریی کورد، هێمای ناسیۆنالیزمی ئازادیبه‌خشی کوردی بوون.\nشه‌ڕ و دەسدرێژییەکانی تاران له دژی نه‌ته‌وه‌ی کورد له رۆژهه‌ڵاتی کوردستان، نه‌بڕاوه‌ته‌وه و درێژه‌ی هه‌یه. تێرۆری رێبه‌ران و تێکۆشەرانی سیاسی، ئێعدامی رۆڵه‌کانی کورد، به‌تاڵان بردنی سامانی نه‌ته‌وه‌یی کورد، تێکدانی باری دیمۆگرافی هه‌رێمه ره‌سه‌نه‌کانی کوردستان، حه‌ولدان بۆ شێواندنی ناسنامه و کلتور و که‌سایه‌تی کورد، بڵاوکردنه‌وه‌ی ماده هۆشبه‌ره‌کان، په‌ستاندنی هه‌زاران کورد له ئه‌شکه‌نجه‌گاکان و کوشتاری به‌رده‌وامی ڕۆڵه‌کانی کورد له‌سه‌ر سنووره‌کان، درێژه‌ی ئه‌و حوکم و شه‌ڕه‌یه که 3٥ ساڵ له‌مه‌و‌به‌ر به‌سه‌ر کورد دا سه‌پا.\nبه‌ڵام نه داگیرکردن و میلیتاریزه‌کردنی کوردستان و نه قوربانییه زۆر و زه‌وه‌نده‌کانی نه‌ته‌وه‌ی کورد، ناسیونالیزمی ئازادییبه‌خشی کوردی نەشکاند و ئەمڕۆکە ، کوردایەتی لە سەدان خانە و بەستێنی جیاواز و فرەچەشندا، لە جووڵە و گەشەدایە و لە گەڵ هەڵکەوتنی هەر دەرفەتێکی لە بار، لە بزاڤێکی سیاسییەوە دەبێتە حاکمییەتێکی نەتەوەیی.\nبیست وهەشتی گەلاوێژ لە کاتێکدا دەگەڕێتەوە کە هاوکووفەکانی خومەینی، لە رۆژاوا و باشووری کوردستان لە دژی کورد کەوتوونەتە” جیهاد” و بۆ رێگریی لە گەیشتنی کورد بە ئازادیی و سەربەخۆیی، تاوانی گەورە و گرانیان خوڵقاندوە. دیمەنە دڵتەزێنەکانی کوشتار و سەربڕینی مرۆڤی سویلی کورد لە دەڤەرەکانی کووبانی و بە تایبەت شنگال، راست دیمەنە هاوچەشن و شێوەکانی قاڕنا و قەڵاتان دێننەوە بەرچاو. بەڵام ئیرادەی ئازادیی و سەربەخۆییخوازیی سەرکردە و جەماوەری هێژا و وریای کورد، لە پیلان و تاوانی دوژمنانی ئەم نەتەوەیە بەهێزترە و هەورە تاریکەکانی ئاسمانی کوردستان هەرچی زووتر دەڕەوێنەوە و پرشنگی هەتاوی ئازادیی، شاخ و پێدەشتەکانی وڵات رووناکتر دەکاتەوە.\nپارتی ئازادیی کوردستان کە بۆ کوردایەتی و خەبات ، لە نێوان پارچەکانی کوردستاندا سنوور نەناسە، شانازیی بەوەوە دەکا کە سەرکردە و پێشمەرگەی ریزەکانی، ئەگەر رۆژێ تا دوا دەرفەت قارەمانانی گۆڕەپانەکانی بەرەنگاری و تێکشکاندنی هێزە داگیرکەرەکانی ئێڕان بوون، ئەمڕۆ قارەمانانی سەنگەرەکانی بەرگری لە خاک و خەڵک و کیانی سیاسی کوردن لە باشووری نیشتمان و ئامادەی چوونیش بۆ رۆژاوای کوردستانن.\nلەم بۆنەیەدا کە هاوکاتە لە گەڵ رووداوەکانی باشووری کوردستان و تێکڕاش کەوتوونەتە ٥٠٠ساڵەی دابەشکرانی کوردستانەوە، جارێکی دیکە لە سەر ئەو راستییە پێدادەگرینەوە کە دابەشکران، داگیرکران و بێدەوڵەتیی کورد، هۆکاری سەرەکیی هەموو غەدر و تاوانە کۆن و نوێییەکانە و تاکە دەستەبەری کۆتاییهاتنی یەکجاری کۆمەڵکوژی و ژێنوسایدی کورد لە رۆژهەڵاتی ناوەڕاست، وەدەسهێنانی بەرابەری سیاسی- حقوقی لە گەڵ نەتەوەکانی دیکەیە کە لە سەربەخۆیی و پێکهێنانی دەوڵەتی سەربەخۆدا دەبیندرێتەوە.\nبا تێکڕای کوردستانیان سەربەخۆیی و بەدوڵەتبوون بکەنە ئامانج و بۆی تێبکۆشن؛ با کۆمەڵگای نێودەوڵەتی ئامانج و تێکۆشانی کورد بە روون و راشکاویی ببینێ و ببیستێ.\n28 گه‌لاوێژی 2714\n19 ئاگۆستی 2012


بەم جۆرە سەرەڕای بەکارهێنانی دەمامک سووراوی لێوت ناشێوێت\nپەتای کۆرۆنا لەلایەکەوە بووەتە هۆی گەرمبوونی بازاڕی دەمامک و لەلایەکی دیکەوە کەمبوونەوەی فرۆشی سووراوی لێوی لێکەوتووەتەوە. بۆ نموونە ژنانی بەریتانی پێشتر هەموو ساڵێک 100 ملیۆن پاوندیان سەرفی کڕینی سووراو دەکرد بەڵام توێژینەوەکان دەریانخستووە فرۆشی سوراوی لێو لە ماوەی مانگەکانی ئاگۆست بۆ ئۆکتۆبەری ئەمساڵ 49٪ دابوزیوە.\nهاوکات لەگەڵ کەمبوونەوەی فرۆشی سووراوی لێو، بازاڕی کەرەستەی جوانکاری بۆ چاو گەرم بووە چونکە ئێستا خانمان هەوڵ ئەدەن جەخت بکەنەوە سەر ئەو شوێنانەی کە دەمامک دایناپۆشێت و هەر بۆیە لەسەر جوانکاری چاو چڕ بوونەتەوە.\nلەئێستادا زۆر کەس ئەم پرسیارە لە خۆیان دەپرسن کە بەهۆی بوونی کۆرۆنا و بەکارهێنانی دەمامک پێویست نییە سووراوی لێو بەکار بێت، بەڵام دەماک بەکارهێنانی دەمامک لە ماوەی رۆژدا بەردەوام نییە و لە هەندێک شوێندا دەمامکەوە لە روخسارمان دەکەینەوە و واباشە لەو کاتانەدا رواڵەتێکی جوان و شیاو دەرکەوێت.\nمەیکەپ ئارتیستە بەناوبانگەکانی جیهان کۆمەڵێک ریکاریان پێشنیار کردووە بۆ ئەوەی چی بکەین کە بەهۆی بەکارهێنانی دەمکەوە سووراوی لێو نەشێوێت و رواڵەتێکی ناشیرینی نەبێت. بۆ مانەوەی زیاتر سووراو لەسەر لێو دەبێ لێوەکانی خۆتان بە قەڵەمی جوانکاری لێو کە رەنگەکەی هەمان رەنگی سووراوەکەتانە پڕ بکەنەوە. بەم جۆرە مانەوە رەنگی سووراوەکە لەسەر لێو زیاتر دەبێت. یان دەتوانن لەجیاتی ئەوەی راستەوخۆ سووراوەکە لە لێوتان بدەن، یارمەتی لە قامکەکانتان وەربگرن بۆ ئەم کارە. لەم حاڵەتەدا سووراوەکە بە زەختێکی زیاترەوە بە لێوەکانەوە دەنووسێت و درەنگتر لێدەبێتەوە.